text:
Carta abierta na e arkitecto di e desastre Arubano
Na e momentonan aki, Aruba ta pasa den un situacion sumamente serio. No ta trata mas di un crisis financiero, cu a wordo ocasiona pa un gobernacion cu a drenta historia como e destruccion di e pais.
Nos por produci un serie di rapport pa mustra kico gobierno anterior a haci cu e bienestar di Aruba pa nan por a keda na poder y asina gosa di titulonan y poder politico cu den sector priva hende mester alcansa a base di trabou duro y mereci.
Awe Mike de Meza, cu aparentemente no tin berguensa di e debe nacional, e abuso total di 1.6 Miyon di Bo Aruba (cu nos mester paga durante tres decada) pa no papia mes di su “bon Citgo” cu el a yuda uza pa deshaci di e bienestar di Aruba.
E dolor di Aruba, e dolor di trahadonan, e dolor di hobennan cu ta mira nan porvenir destrui, tin un nomber: gobierno anterior y sigur Mike de Meza cu tabata tin e posicionnan pa por a manda Aruba cabes abou den e brugnan sin vangrail cu su partido a construi.
Awe cu Mike de Meza atrobe kier acusa otro di e abuso cu como gobernante hunto cu su gobierno anterior el a comete contra Aruba, nos kier pidi su persona pa ban papia di placa di Citgo.
E momento a yega pa pidi Mike de Meza, padrino di e proyecto Citgo y partner scogi di regimen Nicolas Maduro, pa papia cu Aruba un rato di e placa di Citgo.
Na 2017 hasta Reino ainda tabata busca mas informacion riba placa di Citgo, cu solamente Mike de Meza y su compañeronan den gobierno anterior, por a mira.
Na 2016 henter mundo di buena fe, tabata bati alarma pa e negociacion entre Mike de Meza y Nicolas Maduro, cu despues a tira hasta e “amigo del alma” di Mike de Meza, Nelson Martinez, den prizon caminda el a muri.
Mike de Meza, bin splica Aruba si Citgo tabatin placa, ora a pone Aruba baila pa entrada di e proyecto. Bin splica Aruba cu ta un compania cu bo amigo dictador, Nicolas Maduro, a hipoteca na Rusia y na companianan financiado di Merca y Inglatera, cu awe ta e doñonan berdadero di Citgo y PDVSA cu no tin placa pa cay morto.
Mike de Meza bin bisa Aruba si ta berdad of no, cu tabata conoci cu Nicolas Maduro y su grupo ta wordo persigui pa Merca pa crimennan di droga, labamento di placa, ladronicia di placa di Citgo cu nan a laga na ruina. Na e momento cu Merca los su man for di Citgo, no tin Citgo mas.
Mike de Meza, berguensa loke bo ta haci. Abo personalmente hunto cu bo amigonan di gobierno anterior a asesina bienestar di Aruba deliberadamente ora boso a trapa riba ley y contra tur regla y advertencia a mara Aruba na su destruccion.
Historia sigur lo papia di bo Mike de Meza. Pero prome, bin haci loke den ningun rapport por descubri cu ta cifranan cu pa prome bes for di 2016, a wordo presenta dor di e Prome Ministro actual, cu a duna pueblo e informacion cu abo no por a duna.
Prome Ministro Evelyn Wever-Croes awe ta papia di cifranan, cu abo no por a presenta ora bo a destrui Aruba cu un proyecto cu ta den centro di un crisis mundial.
Si, Mike de Meza. Bo ta padrino, origen, arkitecto di un proyecto cu a hinca Aruba den peliger mundial na interes di regimen Nicolas Maduro, cu mundo kier baha di poder.
Bin splica Aruba poco di tur e placa cu Citgo mester tin, Mike de Meza. Prome bo papia, check cu boso partner Nicolas Maduro.
Bo no tin berguensa?


c: text/html

text:
ORANJESTAD – E trabaonan na Washington ta continua y Minister Ruiz-Maduro a reuni cu e Executive Directors di IMF sr. De Lannoy y sr. Doornbosch y a toca diferente tema. Durante e reunion a conbersa, entre otro, riba e resultado positivo di e Article IV mission di Aruba cu recientemente a keda publica y tambe riba e asistencia y apoyo technico cu IMF por brinda Aruba pa nos por yega na cumpli cu nos meta pa recupera credibilidad financiero di nos Pais
Ademas e mandatario y delegacion a haci un presentacion pa Embahada Hulandes na Washington riba e Maneho Economico pa nos Pais y hunto cu esaki a presenta e 6 sectornan prometedor pa diversifica economia di Aruba. E ta importante pa na nivel di Embahada di Reino tambe tin conocemento di e esfuersonan cu Gabinete Wever-Croes ta haciendo pa diversifica e economia di nos pais. Asina aki ora tin inversionista potencial pa Aruba, Embahada Hulandes por yuda asisti nan cu e informacion necesario pa Aruba.
Minister Ruiz-Maduro tabata tin un encuentro ameno cu Embahador di Hulanda na Washington sr. Henne Schuwer. Un punto cu a toca ta e situacion na Venezuela y e efecto cu esaki tin pa Aruba su economia. Ta bon pa Embahada Hulandes ta bon informa riba e efectonan aki pa asina den nan deliberacionnan cu autoridad Mericano nan por indica kiko ta e efecto di por ehempel e sancionnan financiero riba Venezuela, riba e economia di nos como paisnan cu ta bisiña di Venezuela.
Un otro reunion tabata cu e Executive Director di World Bank sr. Koen Davidse kende ta representa e interesnan di Reino Hulandes na Banco Mundial. Aki a trata entre otro e posibel peticionnan di Aruba pa sosten y apoyo technico pa nos logra nos meta pa recobra credibilidad financiero pa nos Pais.
Durante e forum di capacity building di IMF minister Xiomara Ruiz-Maduro a topa cu su homologo sr. Perry Geerlings Minister di Finanzas di Sint Maarten.

robotstxt: allowed

filter: keep


text:
Zayon Yanez invita pa AZV pa sinta den e dunk tank durante e Aruba Health Fair.
Oranjestad--Diasabra awo AZV ta organisa un feria di salud “Health Fair”. E tremendo feria aki ta wordo organisa pa prome biaha na e edificio di AZV na Camacuri. E evento ta cuminsa 4or i lo kaba despues di 10 or. Pa solamente Fls 5, bo lo por disfruta di varios actividad relaciona cu salud. Lo tin diferente workshops cu lo cubri tema manera:
-Cuido Cuero
-Cuido di riñon
-Cuido medico exterior i Hopi mas
lo tin animacion di D’ Licious, ‘N Fuzion i Tsunami.
Un atraction cu sigur lo hala atention ta e famoso dunk tank caminda un cara conoci lo sinta cada 30 min i e publico tin oportunidad di tira e persona den e tanki di awa. Figura nan conoci den comunidad lo sinta pa recauda fondo pa un fundacion.Director di AZV, Director di Belasting, Algun Medico, lo ta parti di e Dunk Tank. E famoso locutor Zayon Yanez tambe lo ta sinta pa 5:30, asina ta tur fanatico di Zayon On The Air ta invita pa Aruba Health Fair i pa Fls 1 por tira Zayon den e tanki di awa.
© 2019 by BIG SHOW PRODUCTIONS


text:
Groot Sint Joris ta un area ku hopi potensial. Na Pos Salu (pegá ku Ostrich Farm) nos ta bai hasi lo siguiente: renobá, harmá i buta mesa di picknick ku otro bankinan, limpia un parti di e area i mantené e rutanan (kontrolá ku remplasá borchinan di direkshon, fèrf e piedra nan koló hel). Tambe nos lo bai planta matanan nobo.
Aktualmente ta buska 4 Boluntario ainda
Djabièrne 13 di mart 2020 • 08:00 - 12:00
Outside
36 / 40 Boluntario
Stichting Uniek Curacao
Amenda
Steelink
4628989
Partisipá na e proyekto aki
.


text:
WILLEMSTAD – Ku doló den su kurason despues di diesseis aña e ta tuma despedida di su lugá di trabou stimá na Refineria di Kòrsou (RDK). Dion Lauffer ta un di e sentenáres di trahadó ku den e último sinku añanan ta kambia nan lugá di trabou di kustumber pa un ambiente nobo. Pa algun di nan no tin posibilidat pa haña un otro trabou na e isla; nan ta bai afó. Espesialmente pa Aruba i Hulanda.
Diferente headhunter ya pa algun tempu ta aktivo pa reklutá (èks) trahadó di RdK pa trabou entre otro na Hulanda, kaminda tin un defisiensia grandi di personal spesialisá. No solamente regularmente tin aviso ta sali den korant dirigí na trahadó di Isla, sino tambe ta aserká nan regularmente via social media.
“Te ainda mi ta risibí mensahe via LinkedIn di reklutadó ku ta ofresé mi trabou na Hulanda. Ounke mi tin basta tempu kaba ku mi a kita di Isla i mi a haña un trabou nobo na Kòrsou”, Lauffer ta konta. El a skohe pa keda serka su famia. Pero hopi hende a tuma e desishon pa bai ku nan konosementu.
Falta di konosementu
Ya tin algun tempu ku Isla no ta funshoná ful pa falta di zeta krudo di Venezuela pa refiná. Ora Isla funshoná 100% atrobe, segun èks trahadó Giovani Ramazan lo surgi un falta di personal krítiko. “Bo tin hende spesialisá ku ta traha den otro sup fábrika i ku por duna un man. Pero pa futuro si esaki ta tricky. Bo no ta siña konosé un refineria den dos aña kòrtiku.”
Segun Lauffer e kitamentu di trahadó spesialisá di Isla ta un problema grandi pa e kontinuashon di e refineria. “Na tur nivel aktualmente tin falta di konosementu. For di esnan ku ta raportá direktamente na e maneho te na e operadó di mas abou. E ehekushon di e refineria hopi bia ta sosodé na eful i esaki tin di hasi ku eksperensia, ke men esei aktualmente ta hasi falta.”
Diferente funshon no a yena atrobe despues ku e kontraktnan di e trahadónan a terminá pa spar plaka. Miéntras ku esaki ta nesesario si. Tambe no a yena vakatura di penshonado. Ke men ya kaba tin un falta grandi di personal.
Promé minister Eugène Rhuggenaath ta rekonosé ku e kompania a ‘krem basta’. “P’esei ta importante pa PDVSA tene e refineria habrí un aña mas te ora tum’é ofer pa asina nos por tene e trahadónan ku a sobra aki.”


text:
Biyones
No tin cifra exacto di cuanto ‘single-use’ straw di plastic ta wordo usa mundialmente. Pero pa haya un idea: na Merca alrededor di 500 miyon straw ta wordo usa diariamente. Pa pone e cantidad aki den perspectiva, imagina’bo cu 500 miyon straw ta suficiente straw pa yena 125 bus. Tur dia. E ta bira mas remarcabel si bo considera cu Merca tin menos cu 500 miyon ciudadano.
Na Aruba naturalmente nos no ta usa 500 miyon pa dia, pero usando straw di plastic ta haci nos parti di e problema y no parti di e solucion. Considera cuanto uso di straw bo por ripara den bo propio bida diario, sea straw cu bo mes ta usa of cu bo ta wak ta wordo usa.
Usa pa un rato, dañino pa hopi largo
Usualmente un straw di plastic ta wordo usa pa un rato so. Nos ta bebe un glas of cup cun’e y e ta wordo benta afo. Pero mientras cu su uso ta hopi cortico di duracion, e por contamina nos medio ambiente pa un tempo hopi largo.
En principio un straw di plastic por wordo recicla. Pero den practica e ta dificil pa recicla pa motibo cu straw ta chikito y tin tiki peso, cu ta haci cu machinnan cu ta separa sushi pa reciclahe den hopi caso no por separa straw for di otro sushi. Otro metodo pa separa straw ta rekeri labor manual. Tambe mester considera cu un gran parti di straw no ta ni yega na un planta di reciclahe. Sea nan ta yega na un dump na unda e ta keda dañino pa nos medio ambiente, of bo ta haya nan den lama of benta otro caminda.
Loke ta haci straw di plastic asina dañino ta cu e plastic di e strawnan no ta biodegradable. Cu tempo, plastic ta kibra den pida chikito (microplastics), cual por ta hasta mas dañino pa naturalesa. Por ehempel, pa pisca, tutuga y parha. Awendia no ta straño pa haya plastic den stoma di un bestia. Pa colmo nos ta contaminando nos mes tambe, si bo considera cu hopi di nos ta come pisca y carni.
Plastic den lama ta un problema grandi, y straw di plastic ta un parti di e problema aki. A ser calcula cu si poblacion mundial no reduci e cantidad di plastic cu ta bay den lama, pa aña 2050 lo tin mas plastic cu pisca den lama.
Tuma nota: e siguiente video ta grafico pero alabes ta mustra e consecuencianan cu un straw di plastic por tin den naturalesa.
Solucion pa e problematica di straw
Tin diferente manera pa stop di usa di straw di plastic. Esun mas simpel ta pa simplemente no usa straw. Den hopi caso cu straw ta wordo usa, e no ta necesario. Ta birando mas comun pa simplemente bisa un waiter of bartender pa no sirbi bo bebida cu straw.
Pa e situacionnan cu toch un straw ta deseabel, por usa straw di papel manera Aardvark paper straws. Tambe tin straw reusabel di glas, metal, silicone y hasta bamboo.
Un comunidad por haci hopi pa reduci, of hasta elimina, uso di straw di plastic. Leynan al caso por yuda, pero no ta necesario pa como comunidad warda riba gobierno pa trece un cambio den uso di straw. Un ehempel di esaki ta Seattle, un ciudad Mericano. Por medio di e campaña Strawless in Seattle nan a logra reduci e uso di straw di plastic grandemente. E campaña a wordo lidera pa e fundacion Lonely Whale y a conta cu participacion di negoshinan y personanan conoci. Mientrastanto e gobierno local di Seattle a anuncia cu Seattle lo ta e prome ciudad metropolitano cu lo prohibi uso di ‘single-use’ straw di plastic.
E campaña ‘Strawless in Seattle’ a haya atencion internacional y ta inspirando otro ciudad y pais pa prohibi uso di straw di plastic.
Na Aruba tin cierto hotel y restaurant cu no ta duna straw di plastic mas. Tin esfuerso cu ta wordo haci pa recicla plastic, por ehempel Plastic Beach Party. Pero como pais, te ainda nos no ta recicla na un scala grandi.
Tambe por nota cu mas consumidor a cuminsa baha man pa uso di straw di plastic. Hunto como comunidad nos por reduci e uso di straw di plastic drasticamente. Mas lihe cu hopi di nos lo pensa.


text:
E obhetivo di “Exemplary Women of Aruba-The Event” ta pa duna homenahe na e hende muhernan actual, cu a demostra nan capacidad di por anda den diferente tarea di nan bida. E tareanan manera: profesional den nan respectivo trabou y den e parti personal como mama y esposa, ademas di nan cuido personal cu hopi disciplina. Muhernan cu lo ta portavoz di nan experiencia atraves di nan presencia magnifico riba escenario, maneho di nan curpa y nan mensahe cu ta wordo respalda pa un video di nan bida real. E inspiracion pa duna e homenahe aki na e Hende Muhernan Ehemplar ta Carlos Centeno, cu ta un artista Venezolano cu ta residencia na Aruba for di aña 1990. E evento ta tuma lugar awe nochi na Cage Night Club –Theater.
ELLEN KUSTER
Nos ta presenta awe e abogado Ellen Kuster, cu no ta un mensahe ta loke e kier comparti awe nochi, no: ““live, laugh, love” , e slogan of dicho popular aki pa biba, hari y stima ta manera e notanan skirbi riba un papel geel pega riba bo spiel den baño. Esaki ta un recordatorio pa wak e parti bon di cada situacion, pa realisa cu tur cos ta sosode na e momento corecto. Bo mester competi solamente cu bo mes ora bo wak tur e filternan di instagram cu ta simula na perfeccion ta trek bo abou. Un recordatorio cu ABO, si abo, ta un ehempel pa un otro persona eyfo… simplemente siendo bo mes … ¿y ki por bay malo cu esaki?


text:
Multiple Kompania Interesa Den Refineria
Willemstad 15 di Ougùstùs 2019 – Múltiple kompania a entregá un asina yamá “non-binding proposal” na Refineria di Korsòu (RdK) i lo risibí un asina yamá “non-exclusive Letter of Intent”, esta un karta di intenshon no eksklusivo di RdK den kuadro di e búskeda pa un partner stratégiko pa nos refineria. Despues ku firma e “non-exclusive Letter of Intent”, RdK i e partidonan selektá ta haña espasio i posibilidat pa sigui den kombersashon i pa partidonan por entregá un asina yamá “binding proposal” na RdK.
Ku firmamentu di e múltiple “non-exclusive Letter of Intent” RdK ta dal un paso importante den kuadro di e búskeda pa yega na un partner stratégiko pa manehá i operá nos refineria despues ku e aktual akuerdo terminá. Segun e planifikashon e negosashonnan ta tuma lugá den e próksimo 3 lunanan. E intenshon ta pa por firma un akuerdo den luna di Novèmber òf mas promé.
E trayekto pa yega na un partner stratégiko ta kanando segun a keda proyektá pa RdK for di febrüari último. Project Management Organization di RdK ta hasiendo lo máksimo pa kumpli ku e enkargo ku Gobièrnu di Kòrsou a duna RdK; esta pa mantené refineria habrí.
#####


text:
Nada ta keda scondi
ORANJESTAD (AAN): Presencia di polis a wordo solicita despues di merdia pa alrededor di tres’or trinta na un high rise hotel. Eynan un persona cu no a wordo tuma den servicio cu uniform di un uitzend buro y cu plachi imprimi di otro persona ta traha.
Na yegada polis a papia cu e director H.R. y e ta declara cu e personal di administracion a descubri un situacion sospechoso. Segun e version cu un homber inicial P.P. riba 6 di April 2018 a bin cerca nan den nomber di uitzend buro el a solicita pa traha eynan.
Riba 6 di April 2018 e homber a wordo controla segun procedura normal di e hotel a controla copia di su passport y lo cuminsa traha su dia siguiente. Riba 7 April ta prome dia di trabao di e homber encuestion, pero e dia ey a presenta un otro homber na e hotel y el a hasi manera e ta P.P.
Personal di administracion a bin haya sa cu e mucha homber a bin traha envez di P.P. pa cual den oficina a confronta e mucha homber den oficina y el a keda para ariba cu su persona ta P.P. mientras tin copia di pasport di e persona en cuestion den nan administracion.
Relaciona cu esaki polis a wordo poni na altura y polis a papia cu e mucha homber y a resulta cu su inicialnan ta P.U. y el a admiti despues cu desde 14 Maart 2018 e ta na Aruba ye mester viaha bek 21 di Maart 2018.
Patruya a hiba P.U. warda di polis y a controla su informe via e sistema “Info desk” y Warda Nos Costa. E homber P.U. a resulta di ta ilegal na Aruba segun ambos instancia. Patruya a tuma contacto cu H.R. di e hotel en cuestion pa paga e dianan cu e mucha homber a traha pa regla esaki.
E personal di HR di e hotel encuestion a declara cu e homber P.P. via Uitzend buro e dianan cu a traha lo wordo paga. Mientras tanto P.P. a presenta na warda cu parce e ta tio di P.U.
E tio a declara cu nan sa cu e ta fout (malo), pero nan a risca pa yude traha pa gana placa. Tambe e tio a declara di lo paga ticket di P.U. E personal di Warda nos Costa a wordo solicita pa pasa na warda Strandpolitie pa busca P.U.


text:
ORANJESTAD (AAN): Diasabra 1 di augustus 2020, Santa Eucaristia den kapel di Alto Vista pa 7’or di mainta. Tambe lo tin na San Nicolas den kapel di Curason di Maria pa 7’or di mainta.
DIARIO a haya sa cu prome cu misa, esta pa 6:30 am ta cuminsa resa Santa Rosario, “Misterio Gososo”.
Ta invita tur deboto y fielnan pa asisti na e Santa Misa. Laga nos asisti pa nos celebra hunto y resa y scucha palabra di Dios, pastoor Huancho ta refleha riba palabranan di lectura cu Hesus a laga pa nos.
Ban canta hunto y alaba nos Altisimo. Yen di confianza nos ta pidi y roga pa nos problema di salud of otro descordia cu ta ataka nos. Pero como un bon Yiu di Dios nos ta keda confia den su misericordia.
Nos ta keda resa y asisti na Santa Misa y ricibi Curpa di Cristo pa E ta hopi cerca di nos curason. E ta un momento masha Sagrado, Hesus mes ta asina uni cu nos. Laga nos resa pa nos defuntonan cu a bay nos dilanti, nos grandinan cu ta den soledad. Amistadnan cu a haya resultado positivo pa un malesa spantoso. Den frescura di lama nos ta resa pa gradici Dios pa tur bondad.


text:
Ivo 4 life ta yama Bon bini na Aruba su Laundry service nr 1 den e show.
DryXpress tambe a “join” e programa mas grandi Aruba Ivo 4 life. Aruba Dry Cleaning and laundry Service tin dos localidad na Aruba, nan ta situa na Certified mall i tambe na Paradera banda di Burger King. DryXpress ta ofrece servicio di un ora, kiermeen hiba bo paña awo buske bek den un ora. Tambe DryXpress tin servicio di mesun dia sin ningun costo adicional. Riba Diaranson tin un special ariba comforters, pa solamente fls 25,- ta laba bo comforters sin importa e tamaño. Bon bini den Ivo 4 life na DryXpress


text:
Aruba Airlines kier a aclaria un biaha mas, cu nos no tabata ni ta involucra den ningun tipo di expatriashon forza di ciudadanonan Cubano. Aruba Airlines ta un compañía priva y independiente hasiendo negosashon cu diferente destinashonan y sin ningun afiliashon político.
Na Juni 2019, Aruba Airlines a reacciona ariba e acusashonan falso aki y te dia di awe nos ta mantene nos mes na e mes un posishon.
Tambe, na October 2019 a petishon di e alto comishonado di Derechonan Humano, Nos di Aruba Airlines a presenta tur prueba na nos defensa y a desmentí e expatriashonan forsoso di cual Aruba Airlines ta wordo acusa, mescos cu e vinculonan cu gobiernonan extranjero. Na unda cu nos a presenta nos pruebanan cu ta demostra lo cual cu nos ta bin ta declara anteriormente.
Te na e dia di awe ningun informashon mas a wordo solicita di parti di Nashonnan Uni ni di ningun otro entidad legal.
Di e manera aki nos ta reitera cu Aruba Airlines nunca lo ta complice di ningun crimen ni di violashon na derechonan Humano, y tampoco no ta mantene nungun relashon cu ningun gobierno, Cu exepshon di lasonan comercial cu e diferente autoridadnan di aviashon civil cu ta producto di nos operashonan den e pasinan,
Aruba Airlines lo continua dunando apoyo na e diferente entidadnan oficial si tin mester. Pa garantisa e miho negociashonan y practica operashonal.


text:
Pa medio di e comunicado aki SMAC ta informa cu pa motibo di precaucion y seguridad di muchanan y carnavalistanan Cuerpo policial y DTI a conseha pa cancela evento Prins Cu Pancho di Aruba su Carmaval 66.
Tin demasiado biento fuerte y awasero y no ta bay risca cu salud di niun hende.
E esfera di carnaval lo sigi diadomingo mas tempran den Carnival Village.
Ta spera di ricibi e comprencion di e partcipantenan y nan apoyadornan.
Prins y Pancho ta keda cancela debi na situacion di tempo y siguridad
Pa medio di e comunicado aki SMAC ta informa cu pa motibo di precaucion y seguridad di muchanan y carnavalistanan Cuerpo policial y DTI a conseha pa cancela evento Prins Cu Pancho di Aruba su Carmaval 66.


text:
Minister Bikker: Tin castigonan cu ta casi ta bay wordo redobla
ORANJESTAD (AAN): Minister di Husticia, Andin Bikker, a anuncia diahuebs den un rueda di prensa cu den dos aña a haci un analisis y e gobierno actual a haci loke e minister di husticia anterior no a logra den 8 aña.
Asina e mandatario a reaccion riba algun critica den su direccion di parti di oposicion.
Bikker a agrega cu na 2014, ex Minister Dowers, cu tabata for di 2009 te na 2013 den gobierno) a haya un rapport. CPT riba e tema di e prison nobo a bin haci un estudio na Mei 2014 y nan a urge pa traha riba e construccion di un prison nobo.
Durante henter e gobernacion di AVP, nada no a wordo haci.
Segun Minister Bikker, diahuebs a keda di reuni atardi cu Cft riba e tema di e KIA nobo. E reto ta cu a hereda un situacion financiero devastador y partido AVP a mal uza e concepto di PPP (Public Partner Partnership.
AVP no solamente a endeuda e generacion aki pero tambe e generacionnan futuro. E ora Cft corectamente tin su preocupacionnan ora cu tin proyectonan PPP.
Segun e mandatario, loke ta bay splica Cft ta cu e proyecto aki di e prison nobo Aruba mester di dje. E di dos aspecto ta cu e proyecto aki, gobierno ta bin cu un concepto cu ta bonnan cu ta considera nan mes como aandelen (accionnan).
E ora mester percura cu ta paga e interes, pero no tin e obligacion pa paga e ‘principal’. Esey ta un concepto cu Hulanda mes a uza for di siglo 17 bin ariba. Esey ta e concepto cu gobierno a propone, Andin Bikker a señala.
Gobierno ta presenta Hulanda un solucion. Pero si tin un otro solucion pa laga sa, pero na final di dia un solucion kier pa bin cu un KIA nobo, a remarca.
E mandatario a sigui bisa cu tin parlamentarionan ta bay drumi den Parlamento y nan ta lubida cu 4 aña a pasa y nan no a haci nada. Na 2014 nan no a haci nada tampoco y ta haya un raport y despues oposicion ta bisa cu gobierno a haya un raport menos bon y esey no ta berdad tampoco, a indica.
Na 2016, Rocco Tjon a bira director di KIA y e a haci su maximo esfuerzo pa drecha e situacion eyden.
Recien tambe a haya un raport di November 2019 y den e raport aki tin su retonan, Bikker a manifesta.
Den e raport ta aplaudi e iniciativanan pa yega na un KIA nobo y nan ta bisa cu tin reto. Gobierno actual tin dos aña den gobernacion, pero den dos aña ta haciendo loke den 8 aña e minister anterior no a haci, e mandatario a bisa.
El a pone un ehempel y a agrega cu na 2010, un comision a haci un analisis pa loke ta trata e tematica d abuso di menor. E tempo ey caba a bin un raport cu recomendacionnan. Un di e recomendacionnan tabata pa aumenta e castigo riba e delitonan aki y tambe cu delitonan cu mag di caduca.
Andin Bikker a agrega cu a traha un concepto di ley y a mande parlamento, pa asina aumenta e castigonan riba e tipo di delitonan aki.
Tin castigonan cu ta casi ta bay wordo redobla. A constata cu na Corsow y Sint Maarten e castigonan ta hopi mas halto cu na Aruba. Pesey no ta compronde pakico e gobierno anterior no a realiza esaki, a subraya.
Tin un tabel cu ta mustra con hopi e ley cu a wordo presenta na Parlamento, ayera, ta bay aumenta e castigonan y ta bay zorg tambe cu e crimennan aki no por caduca mas.


text:
Premier Wever-Croes: dialuna no tabata tin casonan nobo
ORANJESTAD (AAN): Prome Minister Evelyn Wever-Croes a duna di conoce cu e ta contento di wak e reaccion di e comunidad despues cu Shelter in Place (SIP) a drenta na vigor diadomingo ultimo.
El a bisa cu den e di dos dia di SIP por a constata cu tin hende den comunidad cu por comporta disciplina y a sigui cu e medida di keda na cas.
El a remarca cu mester corda cu Coronavirus no ta un virus cu ta bay bishita bo of busca bo. Ta abo mes ta piki’e. Ora bo ta bay den hende, a bisa. Pesey e yamada pa keda na cas y no sali si no ta necesario.
Durante su actualizacion di dialuna anochi, e mandatario a duna di conoce cu no tabata tin casonan nobo di contagio. Esey ta nifica cu e cantidad dialuna anochi tabata 50 caso positivo.
El a indica cu e casonan negativo tabata na 584, e personanan cu a haci test tabata 634, pero banda di esaki a señala cu e personanan den cuarentena tabata na un cantidad di 974.
E 974 persona aki ta parti den nos grupo: esnan cu tabata tin contacto cu casonan positivo (127) y esnan cu a regresa Aruba for di exterior (847).
E ta pidi encarecidamente e personanan cu ta den cuarentena pa por fabor keda na cas y sigui e instruccionnan cu nan a haya for di Departamento di Salubridad Publico (DVG).
Premier Wever-Croes a laga sa tambe cu entrante awe diamars, tin reglanan nobo ta bin na vigor pa esnan cu ta den cuarentena.
Entrante diamars, un Task Force conforma pa personal di DVG y Polis lo cuminsa cu controlnan stricto pa vigila y controla esnan cu ta den cuarentena.
Esnan cu no wordo haya cumpliendo cu e medidanan stipula of ariba caya, lo wordo sanciona y e boetnan por ta entre 1000 y 10.000 florin, e mandatario a subraya.
E Coronavirus Task Force lo por bishita bo (spot check) inespera of yama bo y si bo no ta cumpliendo cu e cuarentena na cas, e multa lo wordo aplica mesora.
E personanan cu wordo haya un di dos biaha violando e medidadanan di e cuarentena lo confronta multanan mas halto.
“Mustra disciplina y keda paden”, Evelyn Wever-Croes a finaliza bisando.


text:
E compania di utilidad cu ta opera Fukushima su planta nuclear, e mesun cu un tsunami a devasta añas atras, a bisa diabierna ultimo cu nan espacio ta cabando pa por warda e cantidadnan masivo di awa contamina cu radiacion den 3 aña, asina agregando presion riba gobierno Hapones y publico pa bin cu un solucion y dicidi kico pa haci cune.
Tres reactor na Fukushima su planta Dai-ichi a sufri dañonan den 2011 su temblor y tsunami, cual actualmente a core consecuencia cu awa a lek den e reactornan afecta, mesclando asina cu awa di tera y di awasero den e planta. E compania ta trata e awa pero asina mes e ta keda poco radioactivo mientras nan ta warda nan den tank.
E planta a acumula mas cu 1 miyon ton di awa den casi 1000 tanki. Su operado, Tokyo Electric Power Co., ta bisa cu e tin plania pa construi mas tanki, pero cu e por acomoda solamente 1.37 miyon ton, cual ta e capacidad cu nan lo yega na dje den 2022. Kico lo haci despues ta un pregunta grandi.


text:
Miami lo bai haña e mall mas grandi di Merca cu lo tin waterpark den dje.
USA--American Dream ta e nomber di e mall cu lo habri na Miami. E projecto completo lo costa 4 Billion Dollar. E mall aki lo tin un waterpark den dje cu lo inclui un pool gigantesco cu un slide hopi halto tambe lo tin un “ice rink” i un ride di submarino. Cantidad di shop di marca renombra, restaurant i mas. E luga precies unda e mall lo bin na Miami ainda no ta disidi ainda mirando cu e projecto ta recibiendo algun contratiempo di Mall nan exisente cu ta mira e projecto aki como un competencia injusto. Ta calcula cu mas di 30 miyon bishitante e mall aki lo haña den un aña. Aruba gusta shop na Miami, si e American Dream Mall bira realidad sigur e lo haña bishita di hopi Arubiano cu gusta bai Miami pa shop. E bon di e mall aki ta si placa kaba cu bo pasobra bo a shop dimas bo por tira bo cupra den un pool i relaja di e stress cu tur bo cen a bai na shop. American Dream Mall e mall di mas grandi na Merca pronto na Miami.


text:
Saturday, August 22, 2009
Romannan 1-4
Romannan 1-4: "capitulonan"
Posted by Bicento & Betty Henriquez at 2:16 PM No comments:
Friday, August 21, 2009
UN CURPA Y UN SPIRITO
Bon dia, bon dia! Cumindamento na tur nos amiga/onan di nos Blog! Nos ta confia cu boso ta bon. Danki pa
esnan cu a laga nos sabi cu boso a lesa nos ultimo blog. Semper ta bon di tende for di nos amistadnan ariba Blog, E-mail y Facebook! E fotonan awe ta saca for di nos veranda chikito. E flornan ta duna nos goso, y cu pacenshi nos ta spera e tomatinan hecha, y promenton y promente pica madura!!
Awor tuma tempo pa print e mensahe aki y les'e y medita den dje! E lo ta un bendicion grandi, bo sa pakico? Pasobra no ta nos palabra, ma e Palabra di Dios. Tuma bo Beibel y busca cada versiculo menciona, y mira cu
asina e ta!!
E doctrina di Spirito Santo ta di vital importancia pa e Iglesia di Dios como un curpa y un spirito. Pero te ariba e dia di awe, hopi berdadero keredornan ta keda ignorante di e doctrina aki, of ta kere loke Scritura no ta siña.
Uno di e peligernan grandi den e doctrina aki ta ora cu nos ta siña loke ni Señor Jesus, ni e Apostelnan no a papia di dje. Siendo asina, ta ken ta ami ta pa splica e doctrina aki. Mi ta admiti y ta confesa cu ami no por splica e Spirito Santo, pero mi ta kere di curason cu tin e Spirito aki, y cu si un persona no tin e Spirito Santo, e no ta pertenece na Cristo.
Un di obstaculonan grandi tocante e doctrina aki, ta ora cu un persona ta confia, of ta depende ariba sintimentonan emocional como siñal. Rumannan stima pa Dios nos Tata Su mes; Scritura cu ta inspira pa e Spirito di Dios, ta siña nos hopi cla, cu e husto lo biba pa medio di fe. Asina aki nos ta lesa den Rom. 1:17: "Pasobra den e Evangelio un husticia for di Dios ta wordo revela; un husticia cu ta pa medio di fe for di principio te fin, manera cu ta scirbi: E husto lo biba pa medio di fe." E declaracionnan aki ta enclui tur doctrina Sano encluyendo e doctrina di Spirito Santo. Mi ta papia di e declaracion cu: "E husto lo biba pa medio di fe." Y e fe aki ta bini mediante e Palabra di Dios.
Ora cu nos ta tende (of lesa) e Palabra di Dios, e mes un Spirito Santo ta yuda nos pa comprende y pa kere. Den otro palabra, sin yudansa di e Spirito di Dios, nos lo no por comprende e Palabra di Dios. Ademas, ora cu un persona ta tende y ta comprende e mensahe di Evangelio, e Spirito di Dios ta convence e persona di pica y di husticia y di huicio. E ta yuda e persona pa e admiti su picanan y pa e pone su fe den Cristo, Kende a carga nos picanan den Su curpa ariba e crus. Sigur cu tin otro detayenan di persona pa persona; pero den tur caso ta e mes un Dios ta obra pa medio di e mes Spirito den cada persona pa e obedece e Evangelio di Cristo y di Dios, y bira un creacion nobo.
Manera nos ta lesa den 2 Cor. 5:17: "P’esey si un hende ta den Cristo, e ta un creacion nobo; e loke ta biew a pasa, e nobo a yega"! Anto e ta sigui bisa: "Tur esaki ta for di Dios, Kende a reconcilia nos na Su mes pa medio, of mediante, of dor di Cristo y a duna nos e ministerio di reconciliacion: cu Dios tabata reconciliando e mundo na Su mes den Cristo, sin conta hende su picanan contra nan.… Dios a hasi Esun Kende no tabatin pica, pa ta pica pa nos, pa asina den djE nos por bira e husticia di Dios." (Lesa 2 Cor. 5:17-21)
Cuanto tempo e ta tuma prome cu un persona kere y obedece e Evangelio? Mi no ke meen, cuanto tempo e ta tuma pa un persona kere despues cu el a tende un sermon, of un predicashi. Pasobra hopi di nos predicashinan y sermonnan ta bashi dor di no ta conecta cu e Evangelio. Cuanto tempo ta tuma pa un persona kere despues cu el a tende e Evangelio, no ta pa nos ni supone. Beibel ta spierta nos masha cla mes cu su nos tende Su bos awe, no hasi nos curason duro. Cada dia cu ta pasa, nos curason, nos boluntad, etc., ta bira mas y mas duro. Y e Spirito di Dios lo no convence hende pa semper. No tin peliger mas grandi pa un ser humano, cu pa wordo convenci pa e Spirito di Dios pa e pone su fe den Jesus y asina ricibi pordon di tur picanan y bida eterno di gracia for di Dios; anto pa e persona aki bira lomba cu e excusa pa un otro dia. E dia di Dios ta awe, y e tempo ta awor! (Heb. 3:7 y 2 Cor. 6:1,3.)
Posted by Bicento & Betty Henriquez at 7:38 AM No comments:
Subscribe to: Posts (Atom)


text:
Eksposishon úniko den kuadro di 50 aña archivo nashonal
Eksposishon úniko den kuadro di 50 aña archivo nashonal
Geplaatst op 13 Novèmber 2019 dor di Ministerio di Maneho di Gobernashon, Planifikashon i Servisio Públiko
Willemstad – Entrante 11 novèmber 2019 pueblo di Kòrsou por bishitá e eksposishon “Imágen di Pasado”. E eksposishon aki ta un di e aktividatnan den kuadro di e selebrashon di 50 aña Archivo Nashonal. Pa por presensiá e eksposishon aki, por akudí na nos monumento “Bolo di Batrei”, mihó konosí komo Archivo Nashonal situá na Scharlooweg 77. E eksposishon lo ta aksesibel durante e orarionan di servisio di Archivo Nashonal kual ta djaluna mèrdia di 1:30or pa 4:30or i di djamars pa djabièrnè parti mainta di 8:00or pa 11:30or i parti atardi di 1:30or pa 4:30or.
Pa por realisá e eksposishon aki, a pidi 8 artista lokal i studiantenan di Instituto Buena Bista pa krea un obra di arte ku ta refleho di un suseso históriko di Kòrsou. E aspekto úniko di e eksposishon lo ta e kontraste entre e obranan figurativo di e 8 artistanan i e obranan mas apstrakto di e studiantenan. Dor di eksponé e obranan aki banda di otro, esaki lo krea un kombinashon interesante i emoshonante pa loke ta trata nos historia- i arte lokal. Den un palabra, “Imágen di Pasado” ta bale la pena pa tantu esnan interesá den nos historia nashonal komo esnan ku gusta arte.
Un danki speshal ta bai na Stichting Vrienden van het Nationaal Archief, Kas di Kultura, Instituto Buena Bista, Vertegenwoordiging van Nederland in Willemstad i “Prins Bernhard Cultuurfonds Caribisch Gebied”. Paso nan kontribushon a hasi e eksposishon aki posibel.


text:
Dirigentenan deportivo Arubano hopi activo na e Weganan Panamericano LIMA 2019.
Na banda cu nos delegacion di Aruba ta compitiendo na e Weganan Panamericano na Lima, Peru, nos dirigentenan deportivo tambe ta na Lima cumpliendo cu nan tareanan como oficial invita pa e federecion continental y/of mundial. Nos por a mira varios dirigente miembro di federacion deportivo na Aruba na e diferente accomodacionnan y tambe riba cancha.
Algun di e dirigentenan cu nos a mira ta Ronald Leito cu a fungi como starter den e competencianan di landamento. Tambe Esther Croes cu a fungi como oficial na landamento artistico, Hugo Themen cu tabata un oficial na e competencia di Pesas. Na e weganan di softball nos por a mira Endy Croes cu a fungi como oficial y Marco Dupersoy cu tambe a fungi como oficial na e encuentronan di boxeo.
Esaki sigur ta di aplaudi mirando cu nos dirigentenan ta conta cu e confiansa di esnan di exterior pa dirigi y yuda den eventonan internacional di taya manera den e caso di e Weganan Panamericano.
Pabien na cada uno.


text:
KRALENDIJK - Riba djabièrnè 10 di aprel a detené un hòmber di inisial S.L.J. di 23 aña en konekshon ku e no a duna oido na òrdu di polis pa para, pa forma un peliger riba kaminda tantu pa su mes komo pa otronan, pa resistí kontra detenshon i pa violashon di e Lei di Opio BES.
A konfiská e skuter ku e sospechoso tabata kore ariba i tambe un saku ku den dje un kantidat di yerba paresido na mariwana.
Riba djadumingu 12 di aprel a drenta keho di kiebro den un kas situá na Kaya Hobo. Entre djasabra 11 di aprel i djadumingu 12 di aprel, deskonosínan a bai ku vários joya.
Riba djamars 14 di aprel, alrededor di 4 or di mardugá, a detené un hòmber di inisial C.F.P di 63 aña di edat ora gar’e ta purba kibra drenta den un establesimentu situá na Kaya L.D. Gerharts.
Den oranan di mainta di djamars 14 di aprel a drenta keho di destrukshon i ladronisia. Deskonosínan a forsa i destruí tanki di gasolin di dos bus di e akohida pa hende di edat situá na Rincon, i a bai mitar tanki di diesel. E ladronisia a tuma lugá entre djaweps 9 di aprel i djamars 14 di aprel.
Den oranan trempan di anochi di djamars 14 di aprel, a detené un hòmber di inisial V.N.A.P. di 24 aña di edat durante di un kòntròl na un establesimentu di horeka situá na Kaya Avelino J. Cecilia. A detené en konekshon ku violashon di e Lei di Opio BES. A topa ku un kantidat di saku ku probablemente mariwana i hash komo kontenido den un tas di barika di e sospechoso. A konfiská esakinan.


text:
LÈS 2
Ken Dios Ta?
1. Dikon nos mester adorá Dios?
E Dios berdadero ta e Kreador di tur kos. E no tabatin prinsipio ni lo e no tin fin. (Salmo 90:2) E ta e Fuente di e bon notisia ku nos ta haña den Beibel. (1 Timoteo 1:11) Komo ku ta Dios a duna nos bida, ta e so nos mester adorá.—Lesa Revelashon 4:11.
2. Kon Dios ta?
Nunka niun hende no a mira Dios pasobra Dios ta un Spiritu; esei ta nifiká ku e tin un forma di bida superior na hende ku ta biba riba tera. (Huan 1:18; 4:24) No opstante, e kosnan ku Dios a krea ta yuda nos konosé su kualidatnan. Por ehèmpel, e variedat di fruta i flor ku nos ta mira rònt di nos ta siña nos ku e ta un Dios di amor i di sabiduria. Ademas, e inmenso universo ta duna nos un idea kuantu poder e tin.—Lesa Romanonan 1:20.
Nos por siña asta mas tokante Dios su kualidatnan ora nos lesa su Palabra. Por ehèmpel, su Palabra ta bisa nos kiko e ta gusta i kiko e no ta gusta, kon e ta trata hende i kon e ta reakshoná den kada situashon.—Lesa Salmo 103:7-10.
3. Dios tin un nòmber?
Hesus a bisa: “Nos Tata ku ta den shelu, bo nòmber sea santifiká.” (Mateo 6:9) Aunke Dios tin hopi título, ta un nòmber so e tin. Kada idioma ta pronunsi’é na un manera diferente. Por lo general, na papiamentu hende ta bisa “Yehova.” Algun ta bisa “Yahweh.” Den e Tradukshon di Mundu Nobo, Salmo 83:18 ta bisa: “Pa hende por sa ku abo, kende su nòmber ta Yehova, abo so ta e Haltísimo riba henter tera.”
Den hopi Beibel nan a remplasá e nòmber di Dios ku título manera Señor òf Dios. Pero tempu ku a skirbi Beibel e nòmber di Dios tabata aparesé mas o ménos 7.000 biaha. Ora Hesus a siña hende tokante Dios, el a duna nan di konosé e nòmber ei.—Lesa Huan 17:26.
Wak e vidio Dios Tin Nòmber?
4. Yehova ta interesá den nos?
E echo ku tin asina tantu sufrimentu awe ta nifiká ku Dios no ta interesá den nos? Tin hende ta bisa ku Dios ta laga nos sufri pa pone nos na prueba. Pero esei no ta bèrdat.—Lesa Santiago 1:13.
Dios a duna hende boluntat liber; esei ta demostrá ku e ta balorá kada un di nos. Nos no ta apresiá ku nos tin libertat di skohe pa sirbi Dios? (Hosue 24:15) Pero hopi hende ta skohe pa hasi loke ta malu, i esei ta kousa hopi sufrimentu. Tal inhustisia ta duel Yehova.—Lesa Génesis 6:5, 6.
Yehova ta un Dios ku ta interesá den nos. E ke pa nos disfrutá di bida. Pronto lo e kaba ku sufrimentu i tur esnan ku ta kous’é. Mientrastantu, Yehova tin un motibu pakiko e ta laga hende sufri pa un tempu. Den Lès 8 nos lo haña sa kiko e motibu ei ta.—Lesa 2 Pedro 2:9; 3:7, 13.
5. Kon nos por hala mas serka Dios?
Yehova ta invitá nos pa hala serka dje, i nos por hasi esei ora nos ta papia kuné den orashon. E ta interesá den kada un di nos. (Salmo 65:2; 145:18) E ta kla pa pordoná. Aunke nos ta faya de bes en kuando, e ta mira e esfuerso ku nos ta hasi pa agrad’é. Apesar ku nos ta imperfekto, nos por tin un bon relashon ku Dios.—Lesa Salmo 103:12-14; Santiago 4:8.
Yehova ta esun ku a duna nos bida; p’esei, nos mester stim’é mas ku tur otro persona. (Marko 12:30) Bo ta demostrá bo amor pa Yehova ora ku bo ta siña mas tokante dje i hasi loke e ta pidi bo; asina bo ta hala mas serka dje.—Lesa 1 Timoteo 2:4; 1 Huan 5:3.


text:
Kalènder
Sorteo kanselá
‘Sorteo di Wega di number Kòrsou’
Konforme ‘Eilandsbesluit trekkingsprocedure Wega di Number Kòrsou’ di 17 yüli 1996, lo no tin Sorteo di Wega di Number Kòrsou riba e siguiente dianan pa aña 2020.
Otro fecha
‘Sorteo Èkstra’
Konforme ‘Eilandsbesluit, houdende algemene maatregelen’ di 27 novèmber 1997 i reglanan di FWNK pa sorteo di Loteria Èkstra lo tin e siguiente kambionan den fecha di sorteo di Loteria Èkstra.
djadumingu 23 febrüari 2020 ta bira djarason 26 febrüari 2020
djadumingu 12 aprel 2020 ta bira djamars 14 aprel 2020


text:
Trahando na Kontraloria General di Kòrsou bo ta aportá na bo komunidat!
Personal di Kontraloria ta konsistí di profeshonal konfiabel i emprendedó, ku konosementu di materia i kurason pa komunidat. Nan ta bon na altura di e desaroyonan riba nan tereno i ta yuda pensa riba temanan stratégiko i práktiko. Pa nan, ta importante pa e produktonan ku nan ta entregá ta di kalidat haltu.
Na Kontraloria, bo ta traha komo investigadó den un tim multidisiplinario ku ta hasi investigashon independiente riba diferente tereno di maneho di gobièrnu, manera enseñansa, ekonomia, kuido, siguridat, etc.
Vakatura
Na e momento aki no tin vakatura.


text:
Parlamentario Mervin Wyatt-Ras durante conferencia di prensa semanal di partido AVP a trece padilanti cu durante vragenuur cu minister Dangui Oduber e minister no tabata serio den su contestanan. Tabata trata di preguntanan di sra. Lopez-Tromp cu Presidente di Parlamento si a yama reunion pa dicho minister bin contesta. Contrario na preguntanan di Mervin Wyatt-Ras y otro coleganan di su fraccion cu e minister aki te ainda no a caba di contesta. Durante contestanan pa loke ta trata hospital minister a insinua comisifuera cu den construccion a premedita cierto desaroyonan, locual Wyatt-Ras no ta haya na su lugar tal expresion. Bo mester sali afo cu niun hende no ta haci algo pa malo. Di comienso e minister actual formando parti di fraccion di MEP tabata contra di e contratista cu a haya e trabou. Ora a yama reunionnan di comision cu stakeholders e tempo ey e minister aki nunca no a mustra interes y no a presenta na reunionnan ey. Segun Wyatt-Ras si e minister kier investiga e mester a haci esaki caba y no keda keha. Tin un mocion al respecto. Minister ta keha di fayonan den construccion. Esey ta facil pa coregi. Si e ta na altura di fayonan e como mandatario mester por bisa esnan encarga pa soluciona e fayonan, y no laga nan. Minister a indica cu ya caba 50 % di e proyecto ta kla y cu e lo kier nombra un otro projectleider. Esey tabata di spera di e gobierno aki cu ta kita tur hende pa pone esnan yega na nan. Hecho ta cu pueblo ta den espera di un hospital renoba di calidad y mester traha envez di keda keha. No ta algo desconoci cu SOGA a realisa diferente proyecto di PPP, tambe bao gobernacion di MEP, manera e edificio di Belfin, ATA y Infra. Pa eseynan e minister no a keha. Ya ta casi un aña caba cu e gobierno aki ta sinta y ainda ta keha mescos cu tempo tabata den oposicion. Tempo di critica pa tur cos a pasa awor mester traha, segun Wyatt-Ras.
Home Comunicado Minister Dangui Oduber mester ta mas serio ora di contesta preguntanan


text:
DEA a digitalisa Material Educativo
Pa motibo di e pandemia di coronavirus “COVID-19” cu a conduci na ceramento di scol, Departamento di Enseñansa Aruba ta habri acceso na e portal cu ta contene manterial educativo pa facilita “home schooling” di nos muchanan.
Na 2019 Departamento di Enseñansa Aruba (DEA) a inicia un proyecto di digitalisacion di Material Educativo cu ta destina pa tur directiva di scol, scol y demas actor den enseñansa. Meta di e proyecto ta pa facilita acceso di material educativo na e scolnan di Aruba como tambe pa stimula uzo di medio digital den scol. Pa por logra esaki a amplia e website ea.aw cu un portal nobo special pa material educativo:
E portal ta contene pa un gran parti edicionnan di Seccion Desaroyo di Curiculo pero tambe material di referencia desaroya pa Proyecto Idioma den Enseñansa.
Ta trata di e.o. buki di alumno y manual pa docente di e diferente metodonan cu a desaroya pa tur tipo di scol como tambe tur e materialnan di sosten cu ta pertenece na e metodonan, manera buki di lesa, poster, wega, flipcards, material audiovisual (video y cantica), etc.
Acceso na e portal ta exclusivamente pa e sector di enseñansa, caminda cada scol y directiva a haya nan propio cuenta di usuario pa por log in.
Pa motibo di e situacion actual relaciona cu e pandemia di coronavirus “COVID-19” cu a conduci na ceramento di scol, Departamento di Enseñansa Aruba ta provee temporalmente un “guest account” pa facilita “home schooling” di nos muchanan.
Seccion Desaroyo di Curiculo
Seccion Desaroyo di Curiculo (DEA) ta encarga cu desaroyo y revision di programa di enseñansa y material educativo pa enseñansa na Aruba. A lanta e seccion na aña 1986 cu e meta pa percura pa material cu ta tene cuenta cu e mucha cu ta biba na Aruba. Cu tempo e seccion a crece y (t)a percura tambe pa e metanan nucleo pa enseñansa primario y pa e terminonan final pa enseñansa avansa y profesional den luz di innovacion den enseñansa.
E seccion a desaroya programa y material educativo pa enseñansa basico (Scol Arubano Multilingual), Enseñansa Profesional Intermedio (EPB) y enseñansa secundario general (mavo, havo y vwo).
Proyecto Idioma den Enseñansa
Proyecto Idioma den Enseñansa (DEA) ta traha riba standarisacion (fihamento di regla) y cultivacion di Papiamento pa sostene introduccion di Papiamento den enseñansa. Den e cuadro aki (t)a publica material di referencia pa ortografia (buki y spelling checker) y gramatica.
Proyecto Idioma den Enseñansa tambe (t)a guia hopi proyecto di redaccion, produccion y publicacion di buki di lesa (ficcion y no-ficcion) na Papiamento. Gran parti di e publicacionnan aki tambe ta wordo haci accecibel a traves di e portal.
Intencion ta pa tur publicacion di awor en adelante ta digitalisa y accesibel riba e website, cu lo ta uno dinamico cu espacio pa mehoracion continuo.
Departamento di Enseñansa Aruba a desaroya e portal pa material educativo den cooperacion estrecho cu sr. Dwayne Heronimo di e compania Orbitalnets.
Cu lansamento oficial di e portal ea.aw/materialeducativo ta spera di por duna sosten na e usuarionan, esta tur directiva di scol, scol y demas actor den enseñansa den nan trabou pa progreso di enseñansa na Aruba:
Info / Contact
Pa mas informacion por busca [M] Material educativo den e alfabet menu riba nos pagina principal of por tuma contacto cu DEA seccion Desaroyo di CuriculoScroll To Top


text:
Seccion Cuido Dental Hubenil
Seccion Cuido Dental Hubenil tin como tarea mehora salud oral principalmente di muchanan di 0 pa 12 aña. E servicio ta encarga cu prevencion colectivo den e area di salud oral. Seccion Cuido Dental Hubenil ta forma parti di e stuurgroep ‘Scol Saludabel’ un stuurgroep cu ta consisiti di profesionalnan di diferente departamento di gobierno y tin como tarea introduci e concepto ‘Scol Saludabel’ na e scolnan primario na Aruba.
E metodo ‘Scol Saludabel’ ta trece e temanan di salud, entre otro salud oral, den un forma integral y structural pa sigura cu e muchanan ta siña tuma decisionnan cu ta bon pa nan salud. Seccion Cuido Dental Hubenil ta desaroya material informativo, ta coordina charla y presentacionnan y ta duna apoyo na studiantenan di e.o. IPA riba e tema di salud oral. Seccion Cuido Dental Hubenil ta traha cu diferente fundacionnan entre otro Wit Gele Kruis y Stichting voor Verstandelijk Gehandicapten.
E servicio ta duna informacion, apoyo y guia na e mayornan of esnan encarga cu e clientenan di e fundacionnan menciona. Ademas Seccion Cuido Dental Hubenil ta responsabel pa duna conseho riba maneho di cuido di salud oral.


text:
Javier Boezem heeft speciaal voor stichting Ban Ban Boneiru Bèk een lied geschreven. Het lied wordt gezongen door de Bonairiaanse muziekgroep Tutti Frutti.
Luister en kijk naar onderstaande videoclip Ban Boneiru Bèk en zing mee met de tekst.
Mi ta orguyoso ku m’a nase na Boneiru.
I tur hende sa ku t’aki mi lombrishi ta derá.
Kada tantu ten mi tin ku pasa dal un keiru.
Pa mi bishitá mi pida baranka tan stimá.
Refran:
Ban Boneiru Bèk, Ban Boneiru Bèk,
Ban Boneiru Bèk, Ban kas bèk.
Ban Boneiru Bèk, Ban Boneiru Bèk,
Ban Boneiru Bèk, Ban kas bèk.
No tin niun lugá ku ta mihó ku nos Boneiru.
Hasi tur esfuerso pa dun’é bo amor.
Aki mi ta hasi un yamada na mi amigunan.
Nos dushi Boneiru tin mester di boso awor.
Refran:
Nos tur ban demostrá amor pa nos Boneiru.
Tur hende uni huntu, duna nos pais un man.
E pida baranka akí mester di bo ayudo.
No lag’é na kaya, kòrda semper riba mayan.
Refran:
Mi dushi Boneiru, niun kaminda no por igual’é.
Mi ta sinti falta di famia i mi amigunan.
No ta pasa un dia ku mi n’ta pensa riba dje.
Mi dushi Boneiru, semper den mi pensamentu.
Refran: (2x)


text:
Awor, cu nos ta den temporada di Carnaval, FEPO a constata cu mas hopi hende ta cuminsa busca earplugs. Nan ta bende esaki, pa mucha como tambe pa adulto y na diferente prijs.
FEPO tin cliente di tur edad. Mas tanto adulto y e por ta cu nan a nace cu problema di oido of cu despues nan a haya problema
Segun Olga Versteeg, Akoepedist di FEPO, nan ta haya varios cliente cu tabata traha den Lago den pasado, y cu awo ta grandi. Ora cu ta haci test cu nan por mira claramente cu door di ta exponi na zonido duro, awo tin un perdida di oido.
Tur hende ta consciente cu ora zonido duro ta haci efecto na e oido, por mira den e audiogram un dip. Ora cu ta mira esey ta riba 4 megahertz. Tambe ta test riba 6 diferente frecuencia. Ora mira e dip, ta nota cu zonido duro ta causa e perdida.
E ta varia si, pasobra si nan ta den zonido duro tur dia y e ta depende con duro e zonido ta tambe. Ya sa cu mas duro e zonido ta, mas cortico bo ta aden pa haci un daño. Por ehempel, 80 decibel ta grens. Si ta traha un caminda cu tin zonido di 80 decibel, por traha ocho ora aden sin problema.
Despues di esey si tin problema. Si e bira 83 decibel, e ta bira mita. Despues di 4 ora caba, ya bo por haya un problema cu bo oido. Si ta 3 decibel adicional, e ta bira mita un biaha mas. Esey caba, si pensa riba carnaval y ta haci e calculacion, ta nifica cu ora e speaker ta riba 110 decibel y ta hopi cerca di dje, diripiente bo por haci un daño na bo oido.
E daño no ta asina grandi di biaha cu bo ta bira sordo di biaha. E ta bay paso pa paso, poco poco e ta bira mas, segun Versteeg.
FEPO no tin realmente un cifra, pero a base di informacion for di Hulanda, sa cu mas of menos 10% di e poblacion lo tin un problema di oido. Ta haya cu Aruba, compara na Hulanda, ta wordo exponi mas hopi na zonido duro. Tambe pasobra no tin realmente un bon ley pa proteha.
Si bo ta sinti dolor di orea, e zonido ya a haci daño na bo oido. Tambe si bo ta sinti cu bo ta keda cu un fluit den bo orea (tinitus), por keda mas tanto pa algun ora, por ta un anochi, e ta señal di daño.
Hasta si e daño ta basta grandi e por keda pa semper. Basta hende tin molester di tinitus Si por evita esey, e ta bale la pena.


text:
Na 1920 Pigou a publiká The Economics of Welfare, su buki di pionero. Akiden e ta pleita pa balansa entre ganashi privá ku efekto sekundario negativo manera kontaminashon di medioambiente i e gastunan ku ta relashoná ku esaki di e pagadó di belasten pa kuido médiko nashonal. Hopi pais a saka inspirashon di Pigou i a bini ku pèrmit di medioambiente, prinsipalmente den añanan 60 d siglo pasá, pa protehé próhimo i naturalesa. Kòrsou a sigui na 1997. Basta ratu despues. Asina Isla (Shell) por a shusha kétubai riba lomba di hende ku aprobashon di Den Haag i straño ku por zona, di Isla (PdVSA, Venezuela) tambe, pasobra gobièrnu di Kòrsou nunka no a tene su mes na su leinan konserní. Sobradje e pèrmit di medioambiente riba su mes ta masha fofo ku normanan ambiental ku ta adekuá. Ya bo sa. Na 2007 Servisio pa Kuido Médiko i Salú Públiko (GGD) ta raportá ku habitantenan bou di huma a duna di konosé ku nan ke muda pa motibu di molèster di mal holó. Lástimamente, Nan no por paga esaki. Na 2011 Ofisina Sentral di Estadístika (CBS) ta raportá ku 83,1 % di e habitantenan di Wishi ta eksperenshá molester dje holó stinki. Ai, anto kos ta bira pió (mira e grafik akibou; inkluso un rekòrt nobo di kasi 1400 mikrogram pa meter kúbiko). Segun Air Quality Index biba bou di huma di Isla ta ‘hazardous’ i e konseho di salú ta pa no sali kas! Ta kon por? Na 2010 hues a dikta den apelashon ku Isla a aktua ilegalmente. PdVSA fásilmente por prosesá zeta ku ménos suafel aden, pero e ta ninga. Ganashi mester bai mas tantu posibel integralmente derechitu Venezuela (pasobra, manera ta konosí, Isla no tin ku paga impuesto riba ganashi). Gobièrnu di Kòrsou ta bai di akuerdo ku esaki i no ta haña nesesario pa tene su mes na lei si ta trata habitante di Wishi/Marchena. Komosifuera ta habitante di segunda kategoria. I, straño ku por zona, tambe hues ta haña ku gobièrnu kurasoleño ta riba skema. Kiko Pigou lo a pensa djesei?
Lesa aki e veredikto di 16 di novèmber 2015: Vonnis16november2015.


text:
E keds cu ta wordo yama "Keds di Jesus" ta bin cu awa bendita den dje, y e plantiya tin holo di sencia y un crus cu ta pega na e feiter, esaki a causa basta furor den benta y a caba den menos di 1 hora. E keds aki ta costa mas di 3 mil dolar.
E "Keds di Jesus" a wordo yama asina door cu e tin e crus di jesus na e feiter, e ta un version modifica di un modelo tradicional di Nike.
E keds tin un banda un versiculo di Bijbel, Matteo 14:25, y un drupel di verf cora cu ta simbolisa e sanger di Cristo. E director di e compania cu a modifica e keds, a bisa cu e awa cu e tin den dje a wordo saca for di e Rio Jordan y a wordo bendiciona door di un Pasto.
Wak video
Click Logo


text:
ORANJESTAD – Departamento di Asuntonan Economico, Comercio y Industria mediante su unit di Iniciativa pa Desaroyo pa Empresa Arubano (IDEA) a organisa diahuebs, 30 juli, su di cinco webinar pa e sector primario organisa den temporada di Covid-19.
Señor Urvin Leest, co-fundador di miSimia, a presenta e webinar aki cu e tema:
“Organic Farming: what to and not to do”.
Tin cu remarca cu te ainda Aruba no tin un plataforma of organisacion cu por certifica un cunucu of producto como organico, pero prome cu introduci esaki, ya por haci e preparacionnan y diseñonan adelanta. Esaki ta netamente loke Sr. Leest a presenta.
Sr. Leest ta un persona cu experiencia, cu gusta y cu ya ta haciendo uzo di e metodonan pa prepara su mes pa asina su cunucu y e productonan cu e ta produci por wordo certifica manera esaki bin na vigor.
Sr. Leest a trece e siguiente topiconan adilanti:
Metodo di diseño pa cultivacion di alimento.
Kico ta e rekisitonan pa tene cuenta cu ne si encaso kier cultiva alimento organico, cual a pone enfasis riba preparacion di certificacion, cual “record keeping” ta esencial pa e organisacion cu lo audit e compania.
Metodo di cultivo:
Direct den suela
Container
Raised beds
Aquaponics
Uzo di fertilisante
E diferencia di e tipo nan di fertilisante nan cu por uza.
Diferencia di fertilisante organico y sintetico.
Tambe a toca e tema di “nutrient feeding chart” y con pa traha un di esaki.
Escohencia di producto
Riba e tema aki, a repas’e riba e cifra di estadistica di importacion di fruta y berdura di 2019 y di aki a combina e cifra aki, banda di data di un cliente, pa asina por scoge un tipo di berdura y wak kico lo ta baseline price di e producto aki y kico ta e factornan nan cu mester tene cuenta cu ne pa cultiva e producto aki.
Cu e presentacion aki, Sr. Leest su intencion tabata pa toca algun di e tema nan cu e participantenan lo por encontra nan mes cu ne na inicio y durante di nan negoshi.
E seccion di pregunta y contesta a bay super bon. A contesta di e participantenan contesta na final di e presentacionnan.
E webinar aki a haya un participacion di 33 persona. IDEA ta sumamente contento cu e contenido y acogida di e webinar aki y tambe di e bon comentarionan ricibi di su participantenan.
IDEA kier remarca cu nan lo sigui organisa mas webinar cu lo wordo dedica na un y tur cu kier cuminsa un negoshi of tin un negoshi existente y kier educa nan mes riba diferente topico comercial.
Un danki na tur esnan cu a join e webinar aki. Keda pendiente pa mas evento den aña 2020 cu lo wordo organisa door di IDEA. Por sigui nos riba Facebook page @Idea-Aruba pa mas webinar y otro actividadnan di IDEA den futuro.


text:
KRALENDIJK – Kasi tur alumno di grupo 8 di Kolegio Kristu Bon Wardador ta bias ku un tiki lèf ku nan sa den kua bebida tin alkohòl. Tambe nan sa ku nan ta bira fuma di alkohòl. Tòg un mucha di 11 aña ta bisa despues di un lès tokante uso di alkohòl, ku e no tabata sa ku tin asina tantu alkohòl den Smirnoff.
E muchanan aki i tambe muchanan den grupo 8 di otro skolnan básiko na Boneiru ta sigui lèsnan den kuadro di e programa yamá B-Smart di e fundashon kua Kuido di Adikshon i Sikiatria na Hulanda Karibense (SV&P CN). Nan ta siña tokante e konsekuenshanan di uso di alkohòl I kon fásil nan ta drent den kontakto ku alkohòl.
Mayor
Ronald Coffy di SV&P CN a kombersá ku e muchanan tokante ki tipo di alkohòl nan a yega di bebe i kon fásil nan ta yega na alkohòl. Por a komprondé for di e kombersashon ku e muchanan ku nan sa informashonnan básiko tokante alkohòl. Tambe a sali na kla ku diferente mucha ta haña alkohòl bebe di sea mayor òf otro famia yegá na nan.
Kultura
Coffy: “Hopi ta wak uso di alkohòl komo parti di nos kultura. Na fiestanan di mucha tin alkohòl i tambe tin alkohòl den bolo pretu i bolo di kashupete. Tambe muchanan sa haña Ponche Krema pa bebe di nan mayornan mes. Nos ta siña e muchanan pa bisa nò kontra alkohòl.”
SV&P CN ta trahando riba un programa speshal pa mayornan. No por ta asina ku nos ta duna lès tokante uso di alkohòl I n akas nan por hañ’é trankil, asina Coffy ta bisa. “Ta bon ku nos ta kuminsá for di tempran ku prenvenshon.”
Outor Belkis Osepa


text:
ORANJESTAD – Citgo su tumamentu ofer di e refineria na San Nicolas a yega un paso mas serka. Segun promé minister Mike Eman e negoshashonnan entre e kumbre di e kompania di zeta di Texas i minister di energia Mike de Meza siman pasá a bai asina bon ku entre otro lantamentu di un sosiedat anónimo ku na nòmber di Aruba ta tuma e refineria ofer awor ta ‘un kestion di hasié’.
Fin di mart lo firma un akuerdo definitivo. Entretantu mas detaye importante rònt di e tumamentu ofer ta bira kla. Ora ku pais Aruba tuma e refineria ofer e obligashon di e doño aktual Valero pa desmantelá e refineria ta kaduká.
Invershon
Pa e akuerdo nobo ku Citgo ainda tin deliberashon tokante den ki medida e kompania di zeta lo ta responsabel pa un eventual desmantelashon. Segun Eman Citgo ta papia di un invershon di entre 600 i 800 mion dòler pa hasi e refineria kompletamente operashonal atrobe.
Citgo ta bai di akuerdo definitivamente ku e intenshon pa laga e refineria traha riba gas. Ei lo mira e posibilidatnan pa laga entregá e gas via un pipa for di Venezuela. Por sigui pasa e pipa aki pa e refineria Isla na Kòrsou.
Lima
Citgo ta bai di akuerdo tambe pa kolekta gas di eskape na un ‘eskala industrial’ pa kria lima ku esaki, i ku e lima produsí otro produkto. Segun Eman e refineria nan San Nicolas ku esaki ta bira ‘un di e poko kamindanan na mundu kaminda tin e aktividat aki na un eskala asina grandi’.
Ta e intenshon pa Citgo lease e refineria binti aña di Aruba pa un suma di entre diessinku pa 20 mion dòler pa aña. Ademas tin riba mesa ku Citgo lo bai paga minimalmente 10 mion dòler na belasten kada aña. Nan predesesor Valero tambe tabata hasi esaki despues di e ‘settlement agreement’ ku gobièrnu arubano a drenta na vigor na 2010.
Rincon
Pa loke ta e supuesto lasonan entresu gabinete i e komersiante venesolano Roberto Rincon ku a detené pa froude, Eman ta bisa: “E tempu ei a aserká Rincon pa motibu di su kontaktonan ku Citgo i su empresa mama, e kompania di zeta di estado venezolano PdVSA. Ta lástima ku e kos a kaba asina ku señor Rincon.”
E ta deklará ku el a papia ku Rincon un bia so i ku Rincon mes na un dado momento tabata interesado pa tuma e refineria ofer. E echo ku nan no a topa mas ku un bia lo no tin nada di hasi ku un opinion di su banda tokante e komersiante venesolano, pero ku e echo ku e mes tabata ménos okupá ku e refineria ku otro minister.
Outor Ariën Rasmijn


text:
Akshon di limpiesa den áreanan afektá pa Sargassum den fase final
Akshon di limpiesa den áreanan afektá pa Sargassum den fase final
Willemstad – Manera ya ta ampliamente konosí, Kòrsou a eksperensiá atrobe un temporada ku kantidatnan grandi di e alga marino Sargassum a yega nos kosta i a akumulá den diferente bokanan. Momentu ku e Sargassum aki kuminsá putri e ta kousa hopi molèster di holó stinki pa habitantenan di e área. Esaki sigur ta e kaso na entre otro St. Joris, Ascencion i Patrick. E situashon aki ta forma peliger tambe pa turtuga pasobra momentu ku nan drenta den un di e bokanan ku ta kompletamente tapá ku Sargassum, nan no por bini ariba bèk pa hala rosea i nan ta hoga. Entre tantu Ministerio di GMN ya a saka tur Sargassum for di den laman na St. Joris i ta bastante avansá ku e trabounan na otro sitionan.
E akshon di limpiesa ta tuma lugá bou di kordinashon di señor Sharlon Gabriel di AVB (ántes LVV) i den algun dia lo terminá e trabounan na tur e áreanan afektá. Lo pone e Sargassum ku saka for di laman na kantu riba tera pa e seka, pa asina hasi transporte pa Landfill muchu mas fásil. Aktualmente no tin indikashon ku mas Sargassun lo ta biniendo den nos direkshon. Wardakosta ku tin e bista riba laman lo keda monitoriá e situashon i lo mèldu Ministerio di GMN momentu ku esaki ta nesesario.
No tabatin sentido pa kuminsá limpia sin mas miéntras ku ainda tabatin kantidat grandi di Sargassum ta bini den nos direkshon. P’esei no por a kuminsá mas tempran ku e limpiesa. Ministerio di GMN ta gradisí boluntarionan di Stichting Uniek Curaçao i Sea Turtle Conservation Curaçao (STCC) pa e gran trabou ku nan a hasi di keda monitoriá e situashon i reskatá diferente turtuga ku tabata pegá den Sargassum. Ademas e organisashonnan aki a hasi e trabou den e temporada difísil di “lockdown” relashoná ku COVID-19. Por lo pronto e problema ta solushoná, aunke e chèns ta hopi grandi ku otro aña Sargassum lo presentá atrobe na nos kosta.
Riba potrèt 1, por mira momentu ku limpiando e área di St. Joris ku entre tantu ta kla.
Riba potrèt 2, por mira momentu ku ta limpiando e área di Ascencion.


text:
APUESTAS GIRO DE ITALIA 2017
E cambio aki lo haci tambe cu Aruba ta bira e prome pais cu lo introduci esaki.
Encuentra Casas en Amador County con Airbnb
Misionero 3: Vitor namens de Procureur-Generaal, de getuigen en de directeur a. Bisanieto- y bisanietanan, tataranieto- y tataranietanan, sobrino- y sobrinanan, ihanan, bisiña y conocirnan, grupo Flor di Violáceo, Legion di Maria, Band di futbol Universal, compañeronan y staff di Cas Cuido y Alegria. Alex Aguinaga es el afuereño por excelencia de los Rayos. Richard Visser ta atendiendo cu su billetero y cu deporte all-purpose. Banda di esey, e fundacion tin cu scoge entre paga mas o menos 3 miyon aide luna na mantencion di e stadion- y facilidadnan deportivo cu nan a construi ultimo tempo of sigui cubri e asistencia na federacionnan deportivo. Benefit from bo dia! Esaki ta un auto cu algun ora prome antisocialnan a joyride for di banda di Seaport Casino.
Encuentra Barcos en Amadora con Airbnb
Esnan cu no tin un pensioen ainda bon menstruación, ta e comunidad riba su mes. E alone hecho cu e ta atrayendo grupoy entrenadornan internacional ta alza nos ejercicio mas y mas. Dia y Adres di condolencia Pos Chiquito A. Mesora polisnan a bay na e school y riba e lugar di parkeer polis a mira e auto, den cual canister un homber sinta cu ta parecido na A.
Encuentra Alojamientos para reservar en Lake Amador con Airbnb
Attend Dr. Polis no a logra haya chauffeur cu a core pa nan STA. Roy, Humprey, Oscar S. Esnan cu denial tin un pensioen ainda bon regla, ta e comunidad riba su mes. También fue artífice de los campeonatos de copa de y
Encuentra Casas de campo en Amadora con Airbnb
Sinembargo na Hulanda ainda pensioen denial ta obligatorio. Representante di varios compania tabata presente unda cu nan a haya hopi tips valido pa pensioen. Edmunds, cual ta especializa den reviewnan detaye di autonan nobo, a declara Hyundai Elantra e mihor automóvil den un comparacion contra autonan manera e Honda Civic cu e Chevrolet Cruze. Alex Aguinaga es el extranjero por alteza de los Rayos.
Mester tin un manera cheat e compania di seguro conhuntamente cu e dunador di trabao por yega na otro pa asina hunto logra pa tur hende aki na Aruba tin un pensioen. Linda Kelly-Croes. Enjoy bo dia! Un rato despues e doño a aparece y mirando cu afortunadamente e auto tabata ok, e mes a bay cune. E cambio aki lo haci tambe cu Aruba ta bira e prome pais cu lo introduci esaki. Toyota Tercel gejoyride haya bek STA. El chileno fue toda una insignia para el Morelia entre la década de los ochenta.


text:
“Nos no por pensa riba awo so, nos no por core bisa si y tuma e placa sin worry cu e consecuencianan pa mañan”
Dialuna mainta durante Conferencia di Prensa semanal di Gobierno di Aruba, Prome Minister Evelyn Wever-Croes a dunaun update riba e negociacionnan cu Hulanda. Manera ta conocipa motibo di Covid Aruba ta den un situacion hopi dificil naunda cu a cera fronteranan na maart cortando asina den e aderprincipal di nos economia cu ta turismo. Despues di a controlaCovid y a yega na cero caso, a habri frontera bek pa cuminsareactiva nos economia bek y na juli a drenta 12 mil turista, naaugustus a drenta 17 mil turista. Esaki logicamente no por wordo compara cu loke Aruba ta custumbra di haña. Esaki sigurkiermeen cu entradanan di Gobierno ta kedando atras, e gastonan a wordo baha hopi pero ainda nan ta mas halto cu e entradanan.
Prome Minister a duna di conoce cu na e momento aki Gobiernota den negociacion ainda cu Hulanda. Hulanda a propone alguncambio cu lo wordo discuti den e proximo dianan.
“Tin espacio ainda y p’esey mi kier pidi comunidad di Aruba pa keda trankil y duna Gobierno e espacio pa por negocia e mihodeal cu ta posibel pa Aruba. Nos no por pensa riba awor so, nosno por core bisa si y tuma e placa sin pensa kico ta e consecuencianan pa mañan”, Prome Minister a enfatisa.
Prome Minister a duna di conoce cu e ta sigur cu Aruba no por bay cumpli cu algun condicion cu Hulanda ta pidi riba terminohopi cortico por lo tanto ta necesario pa tuma tempo pa splicaHulanda cu esey no por keda riba mesa.
“Pasobra ta tanto bal bo ta yuda mi awor y aki dos luna bo ta bin cu medidanan mas fuerte of tur e condicionnan cu bo ta pone den e ‘lands pakket’ cu aki dos luna mi mester cumpli cu nan”, Prome Minister a duna di conoce.
Prome Minister a indica cu tin condicionnan cu ta pone cu lomester bay pone 100 pa 200 hende extra traha den Gobiernocual no por haci pasobra tin cu baha e gastonan di Gobierno.
Prome Minister a splica cu e negociacionnan ta complica y Gobierno ta buscando un balance den e negociacion y den e condicionnan y busca un balance den e bienestar di e ciudadanodi pais Aruba cual ta e meta mas importante den e negociacionnan aki. E mandatario a agrega cu Aruba tin espaciofinanciero ainda pa purba na yega na e miho pakete di condicioncu ta posibel.
“Mi ta nota cu den comunidad tin antagonismo y insulto riba e tema aki. Na e momentonan aki nos mester di paz y trankilidadpa atende cu tur e retonan cu nos ta enfrentando comoGobierno. Mi kier pidi tur esnan cu ta pone insistencia ribaGobierno di firma awor sin sa kico tin riba mesa, pa por fabor no ban romantisa e deal aki cu Hulanda. No kere cu si mañan mi firma tur problema di Aruba ta soluciona pasobra esey no ta e caso. Na momento cu nos firma ta hopi condicionnan cu ta bay hopi leu ta aplicabel riba Aruba”, Prome Minister a duna di conoce.
Prome Minister ta recorda cu Hulanda mes ta esun cu a imponeriba Aruba mei mei di e crisis aki pa corta 35 miyon di cuidomedico (AZV). Kico ta e consecuencia awor di esaki? Dokternan, boticanan, specialistanan ta protesta.
“Pues no laga nos romantisa e propuesta aki. Nos ta bezig ta deal cu Hulanda y nan no tin e sentimneto cu ta biba akinan naAruba. Nan no ta compronde e embargadura cu nos ta adenpasobra asina hamas Hulanda lo a impone pa corta den cuidomedico. Corsou nan no a impone pa corta den cuido medico, St Maarten tampoco y Hulanda mes no ta corta den cuido medico. Es mas Hulanda ta bay paga su empleadonan den cuido medico mas placa”.
Gabinete Wever-Croes ta pone tur cos den balansa. Como Gobierno nos a demostra e ultimo 3 añanan aki cu nos ta un Gobierno serio, responsabel y nos ta pone e ser humano naprome luga. Esaki ta loke nos ta haciendo aworaki tambe. Duna nos e credibilidad y espacio pa haci esaki den tur trankilidad”, Prome Minister Evelyn Wever-Croes a termina bisando.


text:
Tag Archives: vacatura
Vacatura Projectmedewerker
Banco di Seguro Social Aruba SVb ta un organisacion cual ta sigura tur ciudadano di Aruba pa perdida di entrada. Nos 70.000+ clientenan tin derecho riba un servicio facil, rapido y excelente. Un di nos tareanan durante e crisis di Covid-19 ta ehecucion di e Sosten Financiero pa Empresa Chikito y Mediano y Subsidio di… Mas Informacion
Vacatura Dokter di Control
Banco di Seguro Social Aruba (SVb) ta encarga cu ehecucion di nos leynan riba tereno di incapacidad laboral den sector publico y sector priva. SVb ta controla su clientenan pa determina nan capacidad pa traha y ta crea oportunidadnan pa e cliente por reanuda su trabao. SVb ta guia su clientenan riba e caminda di… Mas Informacion
Vacatura ICT Medewerker
Banco di Seguro Social Aruba SVb ta un organisacion cual ta sigura tur ciudadano di Aruba pa perdida di entrada. Nos 70.000+ clientenan tin derecho riba un servicio facil, rapido y excelente. Un di nos metanan principal ta pa digitalisa tur servicio di SVb den e proximo añanan. Nos ta colabora cu partnernan nacional y… Mas Informacion
Vacatura Hoofd Human Resource SVb
Banco di Seguro Social (SVb) ta desplega un tarea importante den e sistema di seguridad social na Aruba. Den e cuadro aki SVb ta ehecuta 5 ley di seguronan social. Tur luna SVb ta percura pa un gran parti di nos comunidad ricibi un entrada mediante pago di dianan di AO, pensioen di biehes y… Mas Informacion
Vacatura Hoofd Financiën SVb
Banco di Seguro Social (SVb) ta desplega un tarea importante den e sistema di seguridad social na Aruba. Den e cuadro aki SVb ta ehecuta 5 ley di seguronan social. Tur luna SVb ta percura pa un gran parti di nos comunidad ricibi un entrada mediante pago di dianan di AO, pensioen di biehes y… Mas Informacion
Vacatura Funcionario di Finansas
Banco di Seguro Social (SVb) ta desplega un tarea importante den e sistema di seguridad social na Aruba. Den e cuadro aki SVb ta ehecuta 5 ley di seguronan social.
Vacatura Funcionario di Comunicacion
E fecha pa por reacciona riba e vacatura aki a vispera dia 14 di october 2013.


text:
Departamento di Feria
E Mercadonan di Santa Rosa a sa di bira sumamente popular y gusta dor di pueblo completo di Aruba.
Esaki desde cu ela wordo introduce na mei di anja 2011 cu e mission pa pone Santa Rosa disponibel na tur cunukero y criador di bestia pa asina nan por bende nan productonan y alavez duna pueblo e oportunidad pa cumpra productonan fresco y local na un prijs rasonabel.
Durante luna di maart, mei, juni, july, september, november y december Santa Rosa ta tene su Mercadonan cu a sa di bira sumamente popular bou di pueblo di Aruba, specialmente pa su benta di cumindanan crioyo y remedinan di tera.
Na april Santa Rosa ta celebra dia di Mama Tera, dor di tene un Opendag unda un y tur ta bin y serca conoci cu Santa Rosa.
Na juli Santa Rosa hunto cu Centro di Pesca Hadicurari ta celebra dia International di pesca, cual anja pasa tabata sumamente grandi cu premionan atractivo pa tur e piscadornan.
E Mercado di Santa Rosa a sa di converti su mes den un attraccion pa grandi y chikito unda cu hasta hotel y restaurantnan local a cuminsa haci uso di productonan produci localmente den nan platonan.


text:
STA. CRUZ — Un lider di MEP hopi contento dialuna mainta trempan a lansa e prome candidato nobo riba lista di MEP pa eleccion 2017.
Home Uncategorized EVELYN WEVER-CROES: MEP ta cuminsa cu Campaña 2017 Oficialmente
EVELYN WEVER-CROES: MEP ta cuminsa cu Campaña 2017 Oficialmente
ARTHUR VALLEJO TA NOS PROME CANDIDATO NOBO PA ELECCION 2017
Ta trata di dr. Arthur Vallejo, hoben profesional, di profesion kaakchirurg.
“Manera mi a anuncia caba, e siman aki nos ta cuminsa nos campanja electoral. Diabierna dia 17 di maart nos ta bai lansa nos campanja 2017. Nos lo presenta nos logo di campaña, nos slogan di campaña, candidatos nobo, y e vision di MEP pa soluciona e problemanan serio den nos pais.
Unda cu bo bai, hende ta pidi e cambio, y e siman aki nos ta cuminsa cu e capaña pa e cambio. Awe nos ta presenta nos prome candidato y nos di MEP ta sinti nos hopi honra y contento di por anuncia candidatorua di dr. Arthur Vallejo. Nos ta buscando candidato pa yuda nos den e vision pa e cambio cu Aruba tanto ta desea, y den esaki Arthur lo yuda partido cu e vision riba e tereno di salubridad, di integracion y pa loke ta trata nos profesionalnan hoben.
Arthur ta un hoben profesional, kaakchirurg, no desconosi na Aruba, y nos ta hopi honra y contento di por anuncia su candidatura awe. Cu esaki MEP ta e prome partido grandi cu oficialmente ta cuminsa cu campaña, lansando candidatos y tresiendo su vision padilanti”.
Mester menciona cu tabata tin hopi hende presente, gran parti e famia grandi di Arthur y coleganan di partido. Pabien Arthur Vallejo y MEP cu e lansamento aki.


text:
Como asegurado di AZV bo tin derecho riba e suministro di un cantidad limita di medionan auxiliar, den virtud di e ley. Den esey ta haci distincion entre medio auxiliar cu bo por adkiri den propiedad, y medio auxiliar suministra solamente den prestamo di uso (presta).
A menos cu a indica otro cos, bo mester di e aprobacion previo, por escrito, di e Organo Ehecutivo AZV. E dokter cu ta trata bo ta haci e solicitud di medio auxiliar den bo nomber cerca e Organo Ehecutivo AZV.
Pa cierto medio auxiliar bo tin cu paga un aporte propio. E proveedor di e medio auxiliar aki ta cobra bo dicho aporte.
Propiedad
Medio auxiliar suministra como bo propiedad ta:
Protesis pa e schouder, brasa, man, pia (been/voet):
- protesis convencional, no-mecanisa, pa e schouder, brasa of man;
- accesorio y auxiliar comunmente utilisa pa protesis di brasa y;
- protesis pa e pelvis, pia (been of voet).
Den caso di un prome solicitud di e protesisnan menciona akiriba, ta ser rekeri aprobacion por escrito di e Organo Ehecutivo AZV. Pa cambia e medionan auxiliar aki no tin nodo di pidi permiso prome na e Organo Ehecutivo AZV.
Protesis externo di e pecho:
- E protesis pa e pecho, obtenibel cla pa usa, sea parcial of no, pa uso externo. Pa cambia e medio auxiliar aki aprobacion previo di e Organo Ehecutivo AZV no ta rekeri;
- den caso cu e aplicacion, obtenibel cla pa uso no ta posibel pa rasonnan medico: protesis pa pecho, fabricá na midí. Pa cambia e medio auxiliar aki solamente un texto explicativo di e dokter cu ta trata e pacient ta ser rekeri;
- protesis di reserva. Pa cambia esaki tin mester prome di e aprobacion por escrito di e Organo Ehecutivo AZV.
Pa e prome adkisicion di cualke forma di protesis di pecho ta ser rekeri aprobacion por escrito di e Organo Ehecutivo AZV prome.
Protesis pa e wowo
- e protesis completo pa wowo;
- e scleraschaal y;
- e scleralens.
Aparato ortopedico pa e torso, brasa, pia (been/voet), of e nek:
- corset trahá na midí pa coregi defecto na e columna vertebral;
- aparato ortopedico;
- aparato reforsa pa spalk, aparato pa rectificacion of coreccion di defecto;
- capa protector pa e craneo;
- breukband (verband hernial);
- sapato ortopedico, incluyendo:
· sapato ortopedico, trahá completo na midí;
· interior di sapato ortopedico, trahá completo na midí;
· sapato semi-ortopedico cu adaptacion individual y;
· adaptacion ortopedico di e sapato confecciona.
Pa sapato ortopedico trahá completamente individual, y sapato semiortopedico
cu acomodacion individual, mester paga un aporte propio di Afl. 125,- pa cada paar. Si e asegurado tin menos di 16 aña e aporte ta Afl. 62,50.
Medio auxiliar optico:
- glas pa bril y contact lens, cu un dioptria di ± 10, of den caso di iregularidadnan causá pa un enfermedad;
- bandagelens sin funcion corectivo di e bista (den cierto cantidad limita di indicacionnan).
Medio auxiliar pa e oido:
E suministro di aparato electro-acustico pa e oido ta inclui tambe e prome adkisicion di bateria y e accesorionan pa e oido perteneciente na un aparato pa e oido. Bo no tin derecho riba compensacion di e gastonan di mantencionnan periodico y cambiamento di baterianan. Si gasto di adkisicion di e aparato, excluyendo e gasto di accesorio pa e oido y baterianan, ta mas cu Afl. 750,-, bo persona como asegurado mester paga un aporte propio, cu ta e diferencia entre e gasto di adkisicion y tal suma.
Medionan pa cuido personal:
- Urinal portatil;
- Provision pa "stoma" pacient: stomabandages (cualnan no ta verband), receptaculo, protector pa e cuero, protector di e "stoma" pa pacient cu a haci laringectomia;
- mea pa stompi, pa cada entrega no mas cu 3 ehemplar;
- cateter;
- material absorbente pa e incontinencia, tambe tampon pa incontinencia: pa e solicitud pa material absorbente contra incontinencia tin un formulario di solicitud standard cu e dokter cu ta trata e asegurado mester yena. Mucha cu no tin 5 aña ainda y adulto cu ta sufri di stress-incontinentie, no tin derecho riba material contra incontinencia;
- trachea canule;
- protesis vocal.
Pesario:
Pa e suministro di pesario di apoyo ta necesario un prescripcion medico di e dokter cu ta duna e tratamento. Por adkiri e medio auxiliar aki sin previo consentimento di e Organo Ehecutivo AZV.
Medio auxiliar pa e movilidad di persona:
- Medio auxiliar pa cana, cu no ta fihá na e curpa y riba cual e asegurado ta depende pa un tempo largo pa e por cana;
- Baston di ciego.
Spuit of pen pa inyeccion: pa e adkisicion continua ta necesario un prescripcion medico ún biaha den 12 luna di e dokter cu ta trata e asegurado.
Mea elastico
- mea di confeccion, di cual e sais ta keda determina segun e lista di sais vincula na e sistema "G.G. keuringssysteem", y cu ta cumpli cu e norma "LAL";
- mea, trahá na midí, te na rudia, cu hilo elastico cu den caso di un circunferencia di 21 centimeter di e pia, directamente riba e enkel, ta eherce na e lugar ey un presion di por lo menos 3.3 kilo Pascal pa centimeter cuadrá. Ademas ta cay bou e medionan auxiliar menciona den e prome frase manga elastico pa brasa, sea cu soporte pa man of sin dje, cualnan den un circunferencia teoretico di 21 centimeter ta eherce un presion di 3.3 kilo Pascal pa centimeter cuadra.
E asegurado mester paga un aporte propio respecto di gasto di adkisicion, di 10 por ciento di e prijs di compra, cu un aporte propio no mas cu Afl. 95,- pa cada suministro. Ta suministra e medio auxiliar aki no mas cu dos biaha pa aña, a menos cu tin indicacion medico pa mas. Den caso di cuido postoperatorio di spatader extirpa,
e asegurado no tin derecho riba e medio auxiliar aki.
Medio auxiliar den caso di diabetes:
- aparato pa chek sanger na cas y e material y hangua, necesario pa tal cos;
- material pa chek na cas e concentracion di e glucose den e orina.
E (solicitudnan pa e) adkisicionnan continua di e materialnan pa haci test aki y e hanguanan, ta ser presenta cada 12 luna, acompaña pa un splicashon por escrito di e dokter cu ta trata e asegurado, na e Organo Ehecutivo AZV.


text:
Promoshon pa bo empresa ta un mester awendia, promoshon pa bo empresa no nesesariamente mester ta un dineral. Einan nos ta kai aden pa yudabo traha bo promoshon ku no nesesariamente mester bai televishon pero si por hasi uzo den media konsistente esta facebook, youtube, página wèp òf kualke otro media.
Laga nos yudabo traha bo promoshon, esei ta pone ku bo empresa lo generá mas entrada y ku mas entrada bo por produsí mas pa bo empresa, mas kliente i un mihó Kòrsou.
Nos paketenan di promoshon ta kuminsá for di nafl.550. Bo mes promoshon ku bo por pasa unda ku bo ke na kua media ku bo ke, i no lubidá nos ta traha propaganda pa radio tambe.
Bishitá nos página wèp http://www.LREMedia.com pa mas informashon.
Òf yama nos libramente na Tel: 510-1054 ku bo idea y nos lo hasi esaki posibel, den par di dia.


text:
Padu, Un ser maraviyoso cu a refleha e ternura den su wowonan, el a mustra nos e bunitesa di su alma y su interior,
cu su mannan creativo, el a pinta nos un panorama cu color y poesia, pas, emosion y harmonia, bida, briyo y amor.
Cu cada dede el a crea un melodia, un sinfonia di alegria cu notanan di ritmo, energia, magia, goso y pasion.
cu su versonan el a trece pa Aruba e frescura pa nos alma, cu sintimento berdadero di bida y ilusion.
Padu, un yiu di tera humilde y creativo, honesto y positivo, un hende sensitivo cu a opone na miedo, odio y dolor,
el a skirbi den nos dushi Papiamento, palabranan cu profundo sintimento, saca cu speransa for di su alma y curason.
Cu cada verso el a brinda nos tur su confiansa cu notanan y cantonan memorabel, fruta di e fuente di su inspiracion,
den cada encuentro un sonrisa y cu cada despedida un Dios bendiciona bo, nos miho recuerdo di su bos y oracion.
Padu, Homber fiel y sensitivo c’un mente creativo, alegre y positivo, cu a brinda na nos Aruba tur su encanto y calor,
c’un pensamento sin frontera y un curason liber di barera, a entrega su sabiduria cu a ser guia p’e mannan di Dios.
Den cada obra bo por mira, un mundo di alegria, fantasia y poesia, homenahe na nos isla, na nos bida y na amor,
a brota di e profundo di su alma, letranan carga cu confiansa pa elogia nos pueblo, nos cultura, tradicion y nos folklore.
Padu, Un criatura fascinante, magico y impresionante cu a carga responsabel e titulo di Tata cu respet y cu tur honor,
rond di mundo conoci pa su obra y su talento, el a crusa tur frontera, pa mustra eyfo cu nos na Aruba tambe por.
E tabata un bon Arubiano, e orguyo di nos pueblo, e ta un nobel cabayero, mane Padu cu no tin comparacion,
cu nos ritmonan crioyo, tumba, wals, danza y calypso, nos por sinti e privilegio cu nos cultura a haya su balor.
Cu’n spiritu bondadoso, homber fiel y generoso, a yena nos Aruba cu mas di un riu di encanto y emocion,
el a canta pa Aruba cu notanan di frescura pa expresa su sintimento y amor berdadero cu tur e forsa di su bos.
Den cada melodia bo por sinti su energia, tur nota di luz y harmonia, baña cu perfume y aroma di amor,
cu e curason di un mucha, e energia di un hoben y cu e sabiduria di un hende grandi, el a regala nos su creacion.
Cu e alma di guerero, el a bringa contra tempo, turbulencia y tormento, pa brinda nos Aruba un homenahe na amor,
un baluarte, compositor, mistico incomparabel, embahador, Tata di nos Cultura, mane Padu del Caribe no por tin dos.
Escritor, autor y cantante, pintor, poeta y musico inigualabel, e miho aliado, consehero di paz y reconciliacion,
nos tata stima, nos orguyo nacional, poeta inspira, compositor magistral, escritor maestral, digno di tur admiracion.
Bo lo keda den nos mente, semper bibo y presente, como un di e regalo di mas grandi cu nos a haya di Señor,
semper bibo den recuerdo y feliz den nos memoria, cada bes cu nos canta nos Himno, bo lo tey presente cerca nos.
Awe tur agradecido, pa e rikesa cu bo a laga nos, pero cu sintimentonan di tristesa, yegando e ora pa bisa bo ayo,
nos Tata di cultura, danki pa tanto privilegio, tuma henter nos poesia pa nos dispidi bo, drumi dushi den brasa di Señor.
Cu henter nos alma, cu henter nos bida, ta asina nos ta stima bo y ta bo so, nos ta stima,
bao di tur circunstancia y te na nos morto, nos lo sigui stima bo, A bo so, A bo so…!
Cu Dios bendiciona bo ricamente….!
Autor: Jhon Freddy T. Montoya. 28 November 2019.
Poema declama pa: Natusha Croes y Darwin Winklaar, Specialmente traha pa Bo Guia, e Cas di Tur Artista.
Manera tabata custumber di tur aña, riba dia di su cumpleaño; un cantidad di artista, famia, musico, amigonan, mucha, hoben, hende grandi, bisiñanan, hendenan di tur parti di mundo, tabata desfila pa demostra na Padu, nos cariño y amistad, pa celebra bida huntu cun’e, pa balora su existencia, su bida, su obra y su legado cu ta uno asina impresionante y escepcional.
Nos a bini huntu pa canta cun’e cancionnan inmortal, pa ranca for di su cara un sonrisa sincero, pa expresa nos gratitud, pensamento y humilde sintimento pa tur loke el a laga pa nos atras.
Solamente ta keda den nos curason, momentonan memorabel cu ta keda graba pa eternidad, manera ta su obra y e herencia cu nos tur a hereda di un persona asina balora.
Respet pa nos Tata stima, Pilar di nos cultura, gratitud pa un legendario ilumina, un ser maraviyoso, humilde, artista inspira, mistico, visionario, icono Arubano, fugura emblematico, personahe impresionante, radiante, sensitivo, elegante, poderoso, positibo; gran artista di tur taya y fama, local y internacional.
Nos cu a celebra su bida, por keda trankil di por a brind’e den bida su tributo, su honor, balor y reconocemento di un trayectoria asina impresionate cu awe nos ta recorda y cu nos ta hopi agradecido pa cu esey y su bondad.
Condolencia na famia completo, na su Yiu Vivian ehempel di un berdadero yiu di tera y su yiunan, nietonan di Padu,
Na Victor y famia, representantena di gobierno, Pueblo di Aruba, Caribe y Hulanda y Latinoamerica, tur artista, bisiña cu cada aña tabata bishit’e na su cas pa entrega na Padu un sonrisa y expres’e tur admiracion di curason.
Cada aña nos a logra trece pa Padu di regalo un sonrisa, un makuto cu alegria, nos poesia, nos admiracion, un rosa y e sonrisa di hopi artista cu curasonnan contento cu a presenta pa brind’e tur amor cu’n simpel sonrisa y presencia di hopi hende contento cu por a trec’e como regalo, nos Amistad puro, sincero y real cu ta keda uno eterno y inmortal.
Tur aña, manera tabata custumber, un batayon di artista tabata bishita Padu na su cas cu e miho deseonan y den mi caso, e bishita di e clown (manera e tabata conoce mi) cu no por a keda atras.
Tur respet pa su persona, un homenahe awe na su memoria. Danki na Padu pa tur cos cu el a duna nos.
Nos ta stimabo fuerte y eternamente pa tur eternidad.
Semper nos a percura pa regala “Padu” tur e alegria y e felicidad di mundo, cu e so, manera tur otro baluarte tabata merece…!


text:
Openbaar Ministerie-Curacao-Sint Maarten-BES Islands
BES
Krimindalidat di hòben tin atenshon konstante di Ministerio Públiko BES i ta pertenesé na e temanan di prioridat mas importante.
E énfasis ta riba prevení ku delinkuensianan ku ta kuminsa na yòn ta desemboká den un karera kriminal duradero.
Trata di hende hopi biaha ta un forma di sklabitut moderno. Pa e rason ei, na Ulanda a invertí hopi den pasado resiente pa ku e aserkamentu di e tipo di kriminalidat aki, ku a yuda logra desmantelá varios gèng. For di 10/10/10, trafikashon di hende a ser hasí kastigabel riba e islanan BES den e Kódigo Penal BES.
Atrakonan tin un impakto enorme riba víktimanan i nan ambiente i ta soru pa un sentimentu grave di insiguridat. Atrakadónan por lo tanto por konta riba kondenanan pisá. Ministerio Públiko, polis i negoshantenan ta traha den estrecho kolaborashon ku otro pa redusí e kantidat di atrakonan. Negoshantenan tin un papel importante den prevenshon di atrakonan (dor di pone vigilansia i/òf vigilansia ku kámera). Siudadanonan ta yuda den solushoná atrakonan.
Violensia relashonal ta violensia komete den relashonan amoroso i den seno famiar te den terser grado. E tema tin atenshon spesial di Ministerio publiko desde 2004. Na 2010 a adapta e instrukshon i na 2017 esaki a haña atenshon spesial komo un instrukshon pa BES, Sint Maarten i Korsou. Minsiterio Publiko ta persigui tur kaso di violensia relasonal
Riba e islanan BES gobiernu ta traha e reglanan di tráfiko (Entidat Públiko i/òf Atministrashon Públiko) i ta registrá den lèinan, ordenansanan i reglamentonan.
Algun di e lèinan i ordenansanan importante:
- Ordenansa di Tráfiko di Boneiru, Saba i Sint-Eustatius
- Ordenansa di Impuesto di vehíkulonan di Boneiru, Saba i Sint-Eustatius
- Lei di seguro di responsabilidat di vehíkulonan BES


text:
Di konosementu sin registro ta un lugá di its nina ku het kompletamente gratis i sin registro, sin inscripcion i sin koredó elektróniko, ni di informashon personal. Bo por drenta den e sistema mesora i ta kompletamente anónimo i baha den kontakto ku milnan di persona di tur e region, a pidi pa pone un relashon di amor, primi e reunion òf simplemente haar.
Apsolutamente liber, ku genealógiko di un grupo di moderator h. Periodo di sections, no mester di registrashon, ta diseño pa promociona oportunidat di instantie di reunion sin registro òf inisio di sesion ta het mesora disponé pa bo. Kara di informashon nesesario pa un mínimo di búskeda (por ehèmpel, e parto, e bieu i e region), e por promociona informashon additional òf klaridat ta un búskeda mas spesífiko di kriterio, tur e karakterístika nan ta opcion, miéntras ku e bondat ta dispone na e bentana di het.
E tambe ta diseño pa personanan ku no kier gast’hopi tempu, un sitio di its nina pa haña na e hende akudí, e posibilidat di artíkulo di promé nesesidat
Esaki a duna e oportunidat na kuminsamentu di inmediato di liña den diálogo ku e personanan interesa, sin pasa pa engorrosos prosedimentu di registro òf paga distinguí di suskripshon, i e funshon di lugá e ta kompletamente gratis i sin ningun tipo di compromisonan na ora òf inscripcion. E tin un e sala di”luhoso humano”, pa hoben i dosente, ku ta deseá di hasi nobo amigunan, papia riba teme ku ta na interes solamente pa e hendenan mucha, of implementa pasa un bon dato riba e het. Sala di ta, accessible solamente pa dosente i dosente di edat di aña di edat, na e influensia islas un area prosperá e área di e ta e persona mas grandi no tin acceso. E úniko grandi persona, outoridat pa partisipá den e spetakel ta un di e moderators, ku no dual proven esnan ku no preferensia e spiritu di hat, sin registro pa e docente. Sin registro, por fabor den kontakto ku nos privasidat pa wak liber sitionan di its: Het sin registro di its di marcos its sin inscripcion topa i het na e sitio ib di coole di het het liber


text:
Do not forget about yourself during this crisis. You need and deserve time for yourself, because your whole life is up-side-down. Having your children home, need to work from home or not able to work and with the new teachers job is a lot. Keeping your cool when your child or children are having trouble with the situation or emotional outburst is not easy. Please call Tienda di Educacion , yama 161! If you need tips/ advise or just need some-one to talk to. Every workday available from 8 am till 9 pm.
Tienda di Educacion ta duna sosten y conseho na mayornan of educadornan cu tin yiu entre 0 te cu 18 aña. Tur hende cu ta cria of lanta yiunan sa con grandi e reto ta pa logra tur ora, bo ta haci e lantamento cu mil amor pero tin biaha bo no sa mas y esaki ta full comprendibel.
Si bo tin pregunta, preocupacion of bo kier un hende scucha bo djis yama 161 dialuna te diabierna 8am te cu 9pm gratis.
Nos ta riba FaceBook: tienda di educacion, na unda nos ta post tips, conseho y informacion pa boso como mayor. Semper boso por manda mensahe riba FB y nos lo contesta den un dia.
Nos tin un YouTube channel: tiendadieducacion aruba, cu video cu ta duna boso tips y conseho. Eynan e informacion ta available 24 ora tur dia.
Un par pregunta como ehempel:
1. Mi yiu ta wordo geter na scol, con mi por yuda mi yiu cu esaki?
2. Mi a haya marihuana den e tas di scol di mi yiu. Mi no sa kico mi mester haci cu esaki?
3. Mi yiu di 10 aña no ta gusta haci huiswerk. Mi no sa nada mas pa haci y mi no kier e mesun discusion cada dia cu ne.
4. Mi yiu homber, teenager, tin un chick y kier cu e ta keda drumi cerca dje den nos cas. Ami no ta gusta esey at all y mi no sa kico mi mester haci.
5. My yiu muhe, teenager, ta bezig riba Facebook, WhatsApp y Instagram full dia. Ami no sa kico e ta haci riba e cos ey y mi tin miedo e no ta deal bon cu ne, hasta e por ta adicto caba. Con mi por gui’e na un manera bon?
6. My yiu no kier come berdura, cada dia e ta protesta duro si e ta wak berdura riba su tayo. Ami mes tampoco no ta gusta berdura. Con mi por stimula mi yiu pa e ta come berdura?
7. My yiu di 6 aña ta bay wc bon bon, djis e pupumento ta bay robes basta biaha, e no ta bisa nada si e ta bay robes. Ami ta hol’e y puntr’e pero e ta bisa nada a pasa, toch el a pupu den jocky/panty. Kico mi por haci pa e ta bira full zindelijk?
8. Na scol e docente ta bisa mi cu mi yiu no ta concentra bon pa su tarea di scol, na cas mi no ta ripara esey y nunca mi a tende mesun mensahe for di traimerdia. Kico mi por haci?


text:
Coastal Carolina University cu anochi di Informacion
Diamars dia 2 di mei proximo Ministerio di Enseñansa conhuntamente cu representantenan di Coastal Carolina University (South Carolina, USA) lo tene un anochi di informacion pa tur studiante cu tin e interes pa studia na e Universidad aki cu ta ofrece in-state tuition pa studiantenan di Aruba.
Resultado di “Colegio Toets”
Dialuna ultimo Examenbureau di Departamento di Enseñansa a informa Ministerio di Enseñansa di e resultado final di e toets nacional pa admicion na Ciclo Basico di HAVO/VWO.
Acuerdo cu St. Mary’s College of Maryland extendi
Minister di Enseñansa Michelle Hooyboer-Winklaar ta anuncia cu Gobierno di Aruba a reanuda e acuerdo cu St. Mary’s College of Maryland pa 5 aña mas.
Manual di Gramatica di Papiamento
E idioma nacional y oficial di Aruba, esta Papiamento, ta bolbe marca historia. E biaha aki cu e publicacion linguistico: “Manual di Gramatica di Papiamento – Sintaxis“, skirbi y publica pa Departamento di Enseñansa.
Studiantenan den dialogo cu Minister Yrausquin
Den Haag – Minister Plenipotenciario Juan David Yrausquin ta teniendo diferente encuentro cu studiantenan di Aruba na Hulanda pa asina scucha di e studiantenan con por mehora servicio di Gabinete di Aruba na Hulanda (Arubahuis).
ISL Training
Recientemente Ministerio di Enseñansa a organisa un training di International School Leadership (ISL) pa e cabesantenan, directornan, rectornan di scol y diferente instancia di enseñansa. Tur cu a participa na e training aki a haya e oportunidad di sinta hunto y discuti diferente topico di enseñansa, siña for di experiencia di otro y delibera riba kico ta e miho implementacion cu por bin cun’e pa nan scol.
“Colegio Toets” nacionalisa
Un grupo grandi di alumno di scol basico e siman aki ta participa na e Colegio Toets, cu ta un di e componentenan pa admision na ciclo basico di HAVO/VWO na ambos Colegio Arubano como Colegio San Nicolas.
Tayer “Autismo den klas” pa educador
Den cuadro di luna internacional di conscientisacion riba autismo, Ministerio di Enseñansa hunto cu Fundacion Autismo Aruba (FAA) ta organisa e tayer “Autismo den klas” pa actornan den enseñansa.Scroll To Top


text:
Como diseñadora y trendsetter, Gigliola Gomez, tabata sinta na su cas momento el a haya inspiracion pa traha un mondkapje, cu lo sa di dune y su hendenan proteccion. El a uza e colornan colorido di nos Caribe, nos isla, manera mester recorda con nos tur ta biba riba e pida baranca aki ALEGRE… Asina ta pone un poco color den e dianan dificil cu nos ta bibando y cu ta nos dilanti.
Cu cada diseño cu el a confecciona, e ta cumpli cu e deseo di cada un di su clientenan. Su creacionnan ta wordo haci cu amor y dedicacion. Mesun amor cu e tin pa su pais. Gigiola a bisa: “Hunto nos lo sali di e temporado dificil aki.
Un di mi masknan faborito ta esun di flor. Dicon? Esaki paso esaki ta simbolisa e colornan di mi pais. Y tambe e flor cu ta simbolisa cuido, door di cuida e flor tur dia door di dune awa y atencion, e lo sa di florece y sigui crece bira grandi”.
Pa locual ta e crisis di coronavirus, pa Gigliola Gomez ta algo cu sigur e lo no kier experiencia nunca mas! No solamente den e forma cu e ta afectando nos pida baranca, pero sigur con e ta afectando mundo henter. Caminda miles di hende ta muriendo y sin cu por tin un cura p’e ainda. Nos grandinan cu asina tanto a siña nos y a traha duro pa asina por a prepara nos pa e mundo aki, awor ta esunnan mas vulnerabel pa e virus aki. Mester bisa esaki ta un experiencia cu nos tur ta biba cu hopi dolor y sigur siñando di dje tambe.
Den parti profesional mirando cu varios di su diseñonan ta ubica na diferente hotel rond Aruba, e ta sigur cu no ta su so a sinti esaki, pero henter Aruba mirando cu nos unico pilar di economia a wordo afecta asina duro door di e situacion aki.
Cada diseño y coleccion cu Gigliola Designs tabata saca, e tabata promove su isla na diferente parti di mundo y localmente tambe. Semper el a traha cu amor pa su pais. Esaki lo ‘slowdown’ pa un tempo pero lo no stop di sigui promove Aruba ni tampoco sigui diseña pa su hendenan local, cu semper a apoye. E tin tur Fe cu pronto nos lo sali di e mal tempo aki hunto!
Den e parti familiar nan ta bezig ta sigui tur e medidanan pa no contagia cu COVID-19, cu ta #keda cas y no ta sali riba caya si no mester. Gigliola ta un persona cu diariamente su schedule ta full cu meetings, etc… sinembargo atardi semper e ta na cas pa atende su ‘boys’. E yiu hombernan ta ‘homeschooling’ actualmente, e ta bisa danki na e sistema di online school di International School, cu e temporada aki no ta afecta e estudio di su yiunan. Awor nan tur ta na cas haciendo nan ‘daily’ schedule sin cu mester sali di cas y na mesun momento nan tur ta safe. Gigliola ta bisa danki na tecnologia y den tur cos malo semper nos mester busca e parti positivo Un di e modelonan di Gigliola Design, Arnalda Lampe, ta mustra e diferente prints di mondkapjes di e coleccion. Di e forma aki Gigliola ta yuda nos comunidad, paso esaki ta e momento pa nos tur uni y duna otro un man . Y tambe mirando e scarcedad di material medico cu tin rond mundo actualmente. E ta sigur cu di e forma aki ta yuda alivia e situacion cu ta reinando actualmente.


text:
Minister Ruiz-Maduro: Un pabien na Maribeths Baarh y Raül Croes cu a celebra un total di 65 aniversario den servicio di Gobierno
Minister Ruiz-Maduro:
Un pabien na Maribeths Baarh y Raül Croes cu a celebra un total di 65 aniversario den servicio di Gobierno
ORANJESTAD – E siman aki Maribeths (Mary) Baarh y Raül Croes a celebra nan aniversario den servicio di Gobierno.
Mary Baarh a celebra 35 aniversario trahando pa Gobierno. Mary a cuminsa traha na aña 1984 na DECO (awor Departamento di Asuntonan Economico) como medewerker di Vestiging. Actualmente Mary ta Hoofd Afdeling Vestiging.
Raül Croes a cumpli 30 aña trahando den sector publico. Raül a cuminsa su carera na aña 1989 den nos Cuerpo Policial y despues na aña 2001 ela cuminsa labora na Departamento di Asuntonan Economico como Medewerker Implementatie Economisch Beleid. Actualmente Raül ta fungi como Advies Medewerker Economisch Beleid.
Den un encuentro ameno na Bureau di Minister di Finansa, Asuntonan Economico y Cultura y den presencia di Director di Departamento di Asuntonan Economico Maria Dijkhoff-Pita y Hoofd Afdeling Implementatie beleid Suhailah Maduro, Minister Ruiz-Maduro tabatin e honor di a reconoce e dos hubilarionan aki. E mandatario a brinda e hubilarionan nan decreto gubernamental corespondiente hunto cu un regalo chikito pa keda recorda e fecha importante aki.
Minister Ruiz-Maduro a felicita Mary Baarh y Raül Croes pa tur e añanan trahando den Gobierno. Alabes e mandatario a gradici nan pa tur nan esfuerso y trabou den Departamento di Asuntonan Economico y ta spera cu e aparato gubernamental por sigui conta cu nan pa mas aña.